Dowladda Somalia oo oggolaatay in dib loo soo celiyo 93 Soomaali Qaxooti ku ahaa Maraykanka. – Hornafrik Media Network\nDowladda Somalia ayaa aqbashay in dib loogu soo celiyo Muqdisho illaa iyo 93 Soomaali waydiistay Magangalyo Maraykanka, Waxaana Dadkani ay u badnaayeen kuwo tahriib ku galay Maraykanka iyo kuwo waqti dheer joogay oo aan haysan Sharciyo.\nSidoo kale HornAfrik waxay ogaatay inay ku jiraan Dadkan Dhalinyaro ku dhashay Maraykanka oo haystay Sharciga Maraykanka, kuwaas oo dambiyo yar yar oo ay galeen awgood loo soo tarxiilay, iyadoo aan la marsiin Maxkamadaha Dalkaasi maadaama ay yihiin Muwaadiniin Maraykanka.\nSoo celinta dadkan ayaa waxaa ka shaqeeyay Wasiirka Qorshaynta iyo Iskaashiga Caalamiga ah, Jamaal Maxamad Xasan oo ay saaxiib yihiin Safiirka Maraykanka u fadhiya Kenya, iyo Agaasimaha Madaxtooyadda Fahad Yaasiin oo saxiixay Warqadda dib loogu soo celinayo Qaxootigan Soomaaliya uga cararay Duruufaha Amni.\nHornAfrik oo Isha ku haysay Kiiska Qaxootigan Soomaaliyeed ee la soo celinayo ayaa ogaatay in Dadkan ay ku soo wajahan yihiin 48 Saac ee soo socota Magaaladda Muqdisho, iyadoona ay wado Diyaarad Wayn oo looga soo qaaday Maraykanka. Waxayna Shirkadda iska leh Diyaaradan soo waydiisatay Hay’adda Duulista iyo Saadaasha Hawadda Ogaalanshaha Dagitaanka Diyaaradda ee Garoonka Aadan Cadde, sida uu muujinayo Email loo soo diray Hay’adda Civil Avaiton-ka oo HornAfrik ay aragtay.\nQaxootigan Soomaalidda ah ayaa lagu soo celinayaa Soomaaliya xilli ay Caalamku u aqoonsadeen Soomaaliya meel aan la isku halayn Karin Ammaankeeda, Waxayna Maraykanka laf ahaantooda Muwaadiniintooda uga digeen inay u safraan Somalia, iyadoona Somalia uu hadda Madaxwayne ka yahay Muwaadin Somali American ah.\nAdoo Soomaali Ah Maxaa Saxaraha Ku Mariyey!!!.


WADANI MEDIA: Al-shabaab oo bilaabay hab cusub oo qaraxyada ku fuliyaan. Eeg faahfaahinta | Wadani.com: All Somali News. Views and Analysis\nHome/Somali News/WADANI MEDIA: Al-shabaab oo bilaabay hab cusub oo qaraxyada ku fuliyaan. Eeg faahfaahinta\nBreaking NewsSomali News\nAl-shabaab oo bilaabay hab cusub oo qaraxyada ku fuliyaan.\nXarakada Al-shabaab oo mar waliba dagaal joogto kula jirto Ciidanka Xoogga Dalka Soomaaliyeed iyo hawlgalka Midowga Africa ee AMISOM ayaa waxay mar waliba adeegsadaan xeellado kala duwan oo ay ku qarxiyaan Ummadda Soomaaliyeed. Al-shabaab ayaa ah cadawga ugu weyn ee mar waliba ku gumaada Ummadda Soomaaliyeed weeraro ismiidaamin ah iyagoo bartilmaameedsada meelo kala duwan sida hoteellada, maqaayadaha iyo xarrumaha dowladda.\nIsbuucyadii ugu dambeeyey waxay Al-shabaab aad u adeegsanayeen xeellad ka duwan habkii hore ay u fulin jireen qaraxyada. Al-shabaab ayaa inta badan adeegsan jiray gawaari walxaha qarxa laga buuxiyey iyagoo ku qarxin jiray halka ay bartilmaameedsadaan.\nLaakiin isbuucyadii ugu dambeeyey Xarakada Al-shabaab ayaa isticmaalayey shaqsiyaad naftood halige ah oo isku soo xeray walxaha qarxa ka dibna isku qarxiya bar-koontaroollada, hoteellada, masaajidada iyo xarrumaha dowladda. Tusaale ahaan, labadii dhacda ugu dambeeyey eeqaraxii 9-ka bishaan ka dhacay maqaayad ku taalla degmada Boondheere ee magaalada Muqdisho oo lagu dilay dad shacab, isla markaana lagu dhaawacay tiro kale iyo qarax maanta ka dhacay duhurnimadii Masjid ku yaalla Kismaayo oo qof naftii halige ah isku qarxiyey dad ka soo baxay sallaaddii Jimcaha.\nDhacdooyinkaan ayaa waxay muujinayaan in Al-shabaab ay adeegsanayaan xeellado cusub oo ay kula dagaallamaan shacabka Soomaaliyeed.\nSidoo kale, warar laga helayo ilo-ku-dhaw sirdoonka Soomaaliya ayaa sheegaya in Al-shabaab ay caasimadda Muqdisho ku soo deeyeen tiro dad naftood halige ah oo isku soo xeray walxaha qarxa kuwaas oo doonaya inay isku qarxiyaan shacabka Soomaaliyeed.\nLasoco wararka sirta iyo xaqiiqada ku saleysan ee Warbaahinta Wadani\nDeg deg; Axmad Madoobe, oo Kismaanyo uduulay iyo waxa laga filan karo shirkii berri.\nBilow Keerow: “haddii Guddigii Jabuuti aysan arag Ciidanka Janan ee Mandheera deggan, dhogor ayey indhaha…\nMW Farmaajo oo amray in Calanka hoos loo dhigo


Home News Madaxweyne Deni oo la filaayo in uu ku dhawaaqo golaha Wasiirada Maamulkiisa!!\nMadaxweyne Deni oo la filaayo in uu ku dhawaaqo golaha Wasiirada Maamulkiisa!!\nSida ay sheegayaan wararka aynu ka heleeyno Magaalada Garoowe ee xarunta Maamulka Puntland waxaa la filayaa in saacadaha soo socdo lagu dhawaaqo golaha wasiirada ee Maamulkaasi.\nMOL ayaa loo xaqiijiyay in ay socoto qaban-qaabada ku dhawaaqista Golaha wasiirada ee Madaxweyne Saciid Cabdullaahi Deni oo dhawaan lagu doortay Garoowe.\nWararka hor-dhaca ah ee aynu heleeyno ayaa sheegaya in ay suuragal tahay in ay kasoo dhex-muuqdaan xildhibaano ka tirsan Baarlamaanka Maamulka puntland golaha wasiirada.\nMadaxweyne Saciid Cabdullaahi deni ayaa dhowrkii maalmood ee ugu dambeeyay waxaa uu si aad ah ugu mashquulsanaa la tashiga waxgaradka puntland kuwaasi oo uu usoo bandhigaayay qaabka wasiirada uu rabo.\nMagacaabista golaha wasiirada Maamulka Puntland ayaa ah mid si aad ah loo sugaayo islamarkaana aad ay u hadal hayaan bulshada iyo siyaasiinta


BOOSAASO, Puntland- Ciidamada ammaanka gobolka Bari, ayaa howlgal ay ka sameeyeen xarunta ganacsiga Boosaaso, waxay kusoo qabteen Qaraxyo iyo rasaasta loo isticmaalo Hoobiyaasha, sida ay xaqiijiyeen saraakiisha gobolka.\nShir jaraa'id oo ay saxaafadda magaalada Boosaaso ugu qabteen taliska qaybta Booliiska gobolka Bari, ayay ku shaaciyeen inay soo qabteen Qaraxyo kuwa gacanta laga tuuro ah iyo raasaas.\nWaxay intaas ku dareen inay gacanta ku hayaan raggii watay oo ay ku socoto baaritaan, dhawaana ay usoo gudbin doonaan warbaahinta xogta eedaysanayaashaas.\nTaliye ku xigeenka Ciidanka Booliiska Gobolka Bari Axmed Jaraale, ayaa Warbaahinta u sheegay in ciidamadu ballaariyeen howlgalkooda magaalada Boosaaso, islamarkaana ay gacanta kusoo dhigeen dad badan oo laga shakiyay.\nFaah faahin dheeraad ah kama aysan bixin halka laga soo qabtay qaraxyadan oo yimid xilli amniga magaalada Boosaaso uu aad u liito islamarkaana dhawaan lagu dilay Bambaanooyinka gacanta laga tuuro ciidamo katirsan kuwa ilaaliya Waddooyinka (Taraafiko).\nSidoo kale waxaa isku day dil ka bad-baaday todobaadkii hore taliyaha Dekedda magaalada Boosaaso.\nMallayshiyaad katirsan Daacish iyo Shabaab ayaa inta badan falal amni darro ka gaysta gobolka Bari.\nSocdaalkan ayaa kusoo beegmay xilli wufuud kala duwan ay ku qulqulayaan magaalada Boosaaso halkaasoo....\nPuntland 29.11.2017. 11:22


Ugu yaraan 18 qof oo ku geeriyootay qarax ka dhacay Muqdisho - Puntland Mirror Believable Media Website\nHomeSomaliaUgu yaraan 18 qof oo ku geeriyootay qarax ka dhacay Muqdisho\nMarch 1, 2019 Puntland Mirror Somalia 0\nUgu yaraan 18 qof oo ku geeriyootay qarax ka dhacay Muqdisho. [Xigashada Sawirka: AP]\nMuqdisho-(Puntland Mirror) Ugu yaraan 18 qof ayaa ku geeriyootay qarax gaari oo ka dhacay magaalada Muqdisho xalay fiidkii.\nQaraxa ayaa lala beegsaday wadada Maka Al Mukarama taasoo ay kuyaaliin huteelo, dukaamo iyo makhaayado, sida masuuliyiin katirsan booliiska Dowladda Federaalka Soomaaliya ay u sheegeen wakaalada wararka Reuters.\nUgu yaraan 40 qof oo kale ayaa ku dhaawacmay weerarka. Intooda badan dadka dhibbaatadu soo gaartay ayaa ahaa shacab.\nWaxa uu ahaa weerarkii ugu cuslaa oo indhawaale ka dhaca caasimada Soomaaliya.\nBaabuur badan oo yaalay wadada ayaa dab qabsaday, waxaana la arki karay holac xoogan oo ka baxaya.\nMaleeshiyada Al-Shabaab ayaa sheegatay masuuliyada weerarkaas, sida ay ku warantay Reuters oo soo xiganaysa Cabdulcaiis Abu Muscab, oo ah afhayeenka maleeshiyada ee howlgalada.\nTirada dhimashada ayaa laga yaabaa in ay sii kororto sababtoo ah qaar katirsan dhaawacyada oo aad u liita.\nSida ay sheegtay Reuters, subaxnimadii hore ee maanta oo Jimce ah ayaa weli waxaa socday dagaal u dhaxeeya ciidamada ammaanka iyo koox dablay ah oo katirsan Al-Shabaab oo qaraxa daba socday kuwaasoo galay dhisme u dhow huteelka Maka Al Mukarama.\nGaroowe-(Puntland Mirror) Dowlad Goboleedyada Soomaaliya ayaa shuruudo ku xiray wadahadalka Dowladda Federaalka Soomaaliya. Bayaan ay soo saareen Jimcaddii ayay ku sheegeen in ay soo dhaweynayaan wadahadal iyo wadaxaajood lagu dhammeeyo khilaafka u dhaxeeya Dowladda Dhexe [...]\nBoosaaso-(Puntland Mirror) Golaha Wasiiradda Puntland ayaa aqbalay ka qaybgalka shirka Kismaayo ee u dhaxeeya maamul goboleedyada iyo dowladda dhexe. Golaha wasiiradda Puntland ayaa bayaan ku sheegay kadib kulankoodii asbuuclaha ahaa oo Boosaaso ka dhacay in [...]


Dhismaha Aargada KM-0 ee magaalada Muqdisho oo xariga laga jaray - Jowhar Somali news Leader\nHome News Dhismaha Aargada KM-0 ee magaalada Muqdisho oo xariga laga jaray\nDhismaha Aargada KM-0 ee magaalada Muqdisho oo xariga laga jaray\nDhismaha aargada KM-0 oo ay si casri ah u dhistay wakaalada horumarinta dhismaha Qaranka Soomaaliyeed ayaa waxaa xariga kajaray guddoomiyaha Gobolka Banaadir ahna duqa Magaalada Muqdisho Cumar Maxamud Maxamed (Cumar Filish).\nKM-0 waa halka ay ka bilaabato tirada cabirka laga qaado guud ahaan gobolada dalka iyo degmooyinkiisa iyadoo darbiga ama gidaarka dhismaha lagu qoray qaar kamid ah degmooyinka dalka iyo inta ay isku jiraan.\nDegmooyinka Cabdicasiis, Shibis iyo Shangaani ayey sidoo kale waxa ay kulmisaa aargadaan KM-0.\nMaareeyaha Wakaalada Dhismaha Qaranka Soomaaliyeed Sareeye Guud Bashiir Maxamed Jaamac (Bashiir Goobe) ayaa sheegay in dhismaha aargada KM-0 ay ku wareejin doonaan dowlada hoose Xamar.\nTaliyaha ciidanka Boliiska Soomaaliyeed Sareeye gaas Cabdi Xasan Maxamed (Hijaar) wax uu ka hadlay ahmiyada ay goobtan lee dahay.\nGuddoomiyaha gobolka Banaadir ahna duqa magaalada Muqdisho mudane Cumar Maxamud Maxamed (Cumar Filish) ayaa tilmaamay in Maamulka gobolka oo kaashanaayo DFS ay xoojin doonaan hirgalinta mashaariic waxtar uleh Bulshada iyo Qaranka.


Xidiga Paris Saint-Germain Ee Kylian Mbappe Oo Wali Ka Caga Jiidayo Inuu U Dhaqaaqo Real Madrid.\nHomeWararka CiyaarahaXidiga Paris Saint-Germain ee Kylian Mbappe oo wali ka Caga jiidayo inuu u dhaqaaqo Real Madrid.\nJanuary 10, 2022 Wararka Ciyaaraha, Horyaalka France, Horyaalka Spain, Suuqa kala iibsiga 0\nWeeraryahanka Paris Saint-Germain Kylian Mbappe ayaa laga yaabaa inuu weli diidayo u dhaqaaqida Real Madrid .\nKu guuleystaha Koobka Adduunka ayaa si weyn loo filayaa inuu si xor ah ugu biiro hogaamiyaasha La Liga marka uu dhaco qandaraaskiisa PSG dhamaadka xilli ciyaareedkan.\nMbappe ayaa durba meesha ka saaray rajada uu u dhaqaaqayo Real Madrid bisha Janaayo, inkastoo ay jiraan warar sheegaya in Los Blancos ay isku diyaarineyso inay ku tijaabiso PSG dalab 42 milyan ginni ah .\nSi kastaba ha ahaatee, majaladda Faransiiska ee Le Parisien ayaa ku warameysa in Mbappe uu weli ka fekerayo mustaqbalkiisa fog, taasoo keentay in qandaraas cusub uu u saxiixo kooxda Mauricio Pochettino aan meesha laga saarin.\nPSG ayaa loo malaynayaa inay qorshaynayso bixitaanka Mbappe ee la filayo, iyadoo weeraryahanka Chelsea ee Romelu Lukaku lagu xamanayo inuu isha ku hayo Parisiens .\nMbappe ayaa dhaliyay 18 gool 17 caawin ah isaga oo ku faanay 26 kulan oo tartamada dhan ah xilli ciyaareedkan laakiin 22 jirkan ayaa bar-baro 1/1 ah la galay Lyon habeenkii axada.


Mucaaradka oo jawaab ka bixiyey go’aankii DF ee maanta - News - Wararka - Somali Forum - Somalia Online\nMucaaradka oo jawaab ka bixiyey go’aankii DF ee maanta\nMuqdisho (Caasimada Online)-Xildhibaan Cabdiraxmaan Odawaa oo hadda ku magacaaban xoghayaha Madasha Xisbiyada Qaran ayaa ka fal-celiyey shirkii jaraa’id ee maanta wasiirka amniga xukuumadda xil-gaarsiinta Xasan Xundubey uu ku shaaciyey in dowladdu aysan ogolaa doonin in ‘banaanbax uu ka dhaco magaalada Muqdisho.’\nWaxa uu sheegay in Xasan Xundubey ay is garanayeen mudo ku dhaw 30-sano, isla markaana uu ku yaqaanay inuu yahay nin go’aan leh, balse hadda uu is bedelay, isagoo sheegay in dhibkii ka dhasha amarkii uu bixiyey maanta uu dushiisa yahay.\nQoraalka uu Cabdiraxmaan Odawaa ugu jawaabay wasiir Xundubey ayaa ku bilaawday “Maanta waxaa shir jaraa’id qabtay Sii hayaha xilka Wasiirka Amniga Xasan Xundubeey Jimcaale oo sheegay in mudaaharaadku sharci darro yahay, taas oo khilaafsan qodbobka 20-aad ee dastuurka, arrinta is waydiinta mudan waxa ay tahay sharci darrada uu sheegayo sii hayuhu muxuu u cuskaday, mise isaga ayaa badalay qodobkaas dastuuriga ah oo xaqaasi ku xusan yahay. Sida aan wada ognahay dastuurka waxaa wax looga badali karaa in saddax meelood labo barlamaanka Soomaliyeed ay ogolaadaan.”\n“Xundubeey waxaan saxiibo nahay muddo 29 sano ah, sidaa si la mid ah isaga iyo Madaxweyne Sh Shariif (gudoomiyaha Midowga murashaxiinta) muddo intaa ka badan ayay is yaqaanaan.Mudadaasi Waxaan ku aqaanay nin mabda’u hago, aaminsan saraynta sharciga iyo nidaam ay asaas u tahay dhawrista xuquuqda asaasiga ah ee muwaadinka, waxa badalay koleey anigu ma garan isaguse waa og yahay,” ayuu yiri.\nQoraalka Odawaa ayaa intaas ku sii daray, “Waxaanse leeyahay saaxiib la tasho damiirkaada koleey sidaas si ka gadisan ayuu ku farayaaye. Waxaadna ogaataa adiga iyo Madaxweynaha waqtigiisu dhamaaday midna xaq dastuuri ah oo muwaadinku leeyahay ma diidi karo.”\nUgu dambeyntii Cabdiraxmaan Odawaa waxuu qoraalkiisa ku yiri, “Hadalka maanta uu ka sheegtay Warbaahinta haddii ay ciidamada Booliska iyo Nabad sugiddu dhaqan galiyaan dhibka ka dhashaa cidda masuulka ka ah waa Xundubeey. Waxaana xasuusinaa in uu afhayeen u noqon Madaxweyne waqtigiisu dhammaaday in aysan ahayn mid u cuntanta.”\nWasiirka amniga Soomaaliya Xasan Xundubey Jimcaale oo maanta shir jaraa’id ku qabtay magaalada Muqdisho ayaa si cad u sheegay in mudaharaadka ay iclaamiyeen golaha midowga musharaxiinta Soomaaliya aan lagu qaban karin magaalada Muqdisho.\n“Waxaan ugu baaqeynaa dadka banaanbaxa abaabulaya inay adeegsadaan 40-kaan kaamiro ee hadda i hor taagan, meel kasta ayaa la iga daawanayaa. Isku soo bax lama ogolaa doono, qof walba wixii uu qabo warbaahinta hanoo soo mariyo, caburin ma jirto, wasaaradda amniga oo aan masuul ka ahay ha u soo sheegto hadii ay jirto qof la caburiyey” ayuu maanta yiri wasiir Xundubey.


🥇 ▷ iPhone 11 Pro iyo Pro Max: ka fikir mar labaad, waxay u iibiyaan sida hotcakes ✅\niPhone 11 Pro iyo Pro Max: ka fikir mar labaad, waxay u iibiyaan sida hotcakes\nThe iPhone 11 Pro iyo Pro Max ayaa si aad ah u iibinaya si ay u rumaystaan tirooyinka ugu horreeya ee amarrada, 72 saacadood ka dib furitaankoodii. A yaab la yaab leh marka mid ka fikiri lahaa in ay noqon lahayd gaar ahaan jaban iPhone 11 in la kulmi lahaa guulaha ugu. Falanqeeyayaasha ayaa dib u eegaya wadarta guud ee qiimeyntooda iibka.\nMarka laga hadlayo sii deynta iPhone, falanqeeyayaasha waxay leeyihiin – waxay noqon kartaa – si dhif ah isha wareega kombuyuutarka. Waxaan ka dhawaajinaynay usbuucii hore dhowr saadaalin oo falanqeeyayaal ah oo saadaaliyay iibka iPhone 11 Pro iyo Pro Max gaar ahaan jilicsan. Si kastaba ha noqotee, tirooyinkii ugu horreeyay ee amar-bixinno 72 saacadood ka dib furitaankoodii, Mareykanka iyo Shiinaha, ayaa u muuqda inay mar kale been sheegaan sannadkan.\nThe iPhone 11 Pro iyo Pro Max si fiican ayey u iibiyaan si ay u rumaystaan preitors 72h kadib furitaanka\nSidaa darteed falanqeeyaha caanka ah – ugu yaraan isla markaaba aan ka hadalno iPhone – Ming Chi Kuo wuxuu sharraxaad ka bixinayaa qoraal siiya maalgashadayaasha, laga soo bilaabo xogta seddexdii maalmood ee ugu horreysay amar-bixinta, in bilowga uu ka sarreeyo wixii laga filaayay. Laakiin tan ugu yaabka badan ayaa ah heerka baahida dalabka ee ku saabsan iPhone 11 Pro iyo Pro Max – ugu kor u kacsan uguna qaalisan sanadkaan. Iyada oo la wajahay wixii tartan u ahaa jiilka Android, siiba sawir qaadista, taleefankan casriga ahi wuxuu ku badan yahay soo qabashada tikniyoolajiyadda oo aan ahayn “kacaan” dhabta ah.\nLaakiin wali waxaa jira qodob sharraxaya: Ming Chi Kuo wuxuu xusayaa inApple uu halkaas ugu tegey si ku-meel-gaar ah milkiilaha isku-darka, ee Mareykanka, inuu ku cadaadiyo isticmaaleyaasha inay iibsadaan. Sidaa darteed, waxaa jira tusaale ahaan barnaamij is weydaarsi waxtar leh, iyo sidoo kale maalgelinta xulashooyinka dhowr qaybood oo bille ah oo qiime eber ah. Ming Chi Kuo wuxuu xusayaa marka lagu daro cabirkaan amarada hore ee muhiimka ah ee Pro iyo Pro Max, baahida loo qabo iPhone 11 inay tahay, sida qofku filan karo, aad u xoog badan.\nFalanqeeyaha ayaa sharxaya in baahidaas gaar ahaan Shiinaha ay aad u sarayso. Guud ahaan, faa’iidooyinka iPhone 11 ee qayb ahaan dib-u-cusboonaysiinta – iyada oo isu rogtay ikhtiyaar sare oo ah casriyeyn loogu talagalay isticmaaleyaasha iPhone 6, 6S iyo 7 kuwaas oo si dabiici ah u doonaya inay ku sii nagaadaan deegaanka deegaanka iOS. Markaa, iyadoo qof walbaa ogolaaday mugga iibka ee niyad jabka ah ee loogu talagalay iPhone cusub, inta u dhaxaysa 65 iyo 70 milyan unug, saadaasha ayaa hada kicinaysa tirada u dhexeysa 70-75 milyan unug.\nSidoo kale akhri: iPhone 11 benchmark – la yaab, tartanka Android horeyba waa K.O!\nMing Chi Kuo wuxuu kaloo xusey in uusan sare u qaadin qiimaha iPhone-ka ee sanadkaan, Apple runtiina waxay yareynaysaa xadkeeda lacagaha dagaalka ganacsiga ee ay la leedahay Shiinaha iyo caqabadaha sii kordhaya ee alaabada laga sameeyay Shiinaha ee dib loogu celiyay Mareykanka.\nXigasho: Apple insider


Madaxweynaha DFKM Sh.Shariif oo saaka booqday goobtii shalay qaraxu ka dhacay\nOctober 5, 2011 - Written by\nMuqdisho:-Madaxweynaha DFKM Sh Shariif Sh Axmed ayaa dhawaan booqasho deg deg ah ku tegay xarunta hargaha iyo saamaha oo shalay qarax ay la beegsadeen Al-shabaab, Madaxweynaha DFKM Shiikh Shariif ayaa booqashada uu ku tegay goobtii shalay ka dhacay waxaa ku weheliyey masuuliyiin ka tirsan DFKM. Madaxweynaha DFKM Sh Shariif ayaa waxaa uu socd ku maray goobihii qaraxu uu burburiyey shalay, khasaaraha ka dhashay qarax ayaa sii kordhay waxaan la sheegayaa in ay gaarayso ilaa 80 qof halka dhaawacu uu ku dhow yhaya ilaa 150 qof, Masuuliyiinta la socda Madaxweynaha DFKM ayaa waxaa kale oo ay booqdeen Hotelka Saxafi oo uu qaraxii shalay ka soo gaaray burbur.\nAfhayeenka Al-shabaab Sh.Cali Dheere oo shalay la hadlay saxaafad ayaa sheegay in qaraxa ay fuliyeen guutada Istishhaadiga ah ee ciidanka Al-shabaab isagoo sheegay in cadowga ay dhabarka ka jabsheen. Afhayeenka Al-shabaab Shiikh.Cali Maxamuud Raage ayaa sheegay in xarunta wasaarada hargaha iyo saamaha ay saldhiga u ahayd sirdoonka DFKM iyo kuwa reer Galbeed ah isagoo sheegay in qarax shalay hadafkii la rabay laga gaaray in badan ay sirdoonka Al-shabaab ay isha ku hayeen goobta maanta qaraxa lala beegsaday.\nMadaxweynaha DFKM Sh.Shariif ayaa shalay eedeyn dusha uga tuuray Al-shabaab iyo ururka Al-qaacida isagoo ku eedeeyey in ay xasuuqeen arday iyo dad shacab ah wuxuuna beeniyey in xarunta qaraxu ka dhacay ay ahayd goob ay ku sugnaayeen ciidan ama ay wax ku noqdeen wasiiro ama masuuliyiin ka tirsan DFKM.


Isbadel aan caadi ahayn oo maanta laga dareemayo waddooyinka Muqdisho (SAWIRO) – Bulshoweyn Online | Your Source Of News And Entertainment\nIsbadel aan caadi ahayn oo maanta laga dareemayo waddooyinka Muqdisho (SAWIRO)\nWaxaa maanta is-badel aan caadi ahayn laga dareemayaa waddooyinka waaweyn ee ku yaala magaalada Muqdisho, gaar ahaan wadooyinka ay sida weyn u isticmaalaan shacabka magaalada ku nool, kuwaas oo lagu jaray carro badan iyo dhagxaan waaweyn.\nArrintani ayaa ka dambeysay kadib markii guddoomiyaha maamulka gobolka Banaadir Yuusuf Madaale uu shaaciyay in magaalada la gelin doonno bandow laba maalmood socon doonno, xilliga lagu guddo jiro doorashada madaxweynaha Soomaaliya.\nCiidamo badan oo isugu jira nabad-sugidda qaranka iyo booliska dowladda federaalka Soomaaliya ayaa lagu arkayaa waddooyinka muhiimka ah ee magaalada Muqdisho, waxaana gebi ahaan la joojiyay isku socodka gaadiidka iyo dadweynaha.\nSababta ugu weyn ee loo xiray wadooyinkaas ayaa la sheegayaa inay tahay iyadoo maalinta Arbacada soo socoto la qorsheeynayo in magaalada Muqdisho lagu qabto doorashada xilka madaxweynaha Soomaaliya.\nIllaa 23 musharax ayaa la qorsheeynayaa inay ku tartamaan doorashada xilka madaxweynaha Soomaaliya, iyadoona ay durbadiiba soo baxayaan warar sheegaya in qaar ka mid ah musharixiintaasi ay ka tanaasuli rabaan tartanka doorasho.


21 March: Maalinta Caalamiga ee Gabayga | HimiloNetwork\n21 March: Maalinta Caalamiga ee Gabayga\nPosted by: Zakariya in Wararka March 21, 2017\t0 315 Views\nMuqdisho (Himilonews) – Dadka qaar waxay gabayga u arkaan ereyo isku dhagan iyo maaddo lagu qasbo inay ku bartaan iskuulka.\nHalkan ka aqriso dhamaan waxaad u baahan tahay inaad ogaato:\nMaalinta Caalamiga ah ee Gabayada waxaa xuskeeda la sameeyaa sanad kasta bisha March 21-keeda kadib markii laanta QM u qaabilsan dhaqanka iyo wax-barashada ee UNESCO ay asteysay maalintan kadib heshiis ka dhacay Paris sanadkii 1999.\nUNESCO ayaa soo jeedisay in gabayadu yihiin kuwa la kulmi ka doorka bulshada maadaama ay taaban karto wacyiga iyo walaaca ka dhex jira.\nLoo yaqaan ‘Dhulkii Gabayada’, dadkeennu waxay maanta oo kale kow kasoo galaan umadaha sida weyn loogu hal-qabsado Maalinta Caalamiga ee Gabayada.\nTani waxay naga caawin kartaa inaan go’aansanno nuuca mustaqbal ee aan la dooneyno afkeenna inuu kusoo muuqdo qarnigan dhamaadkiisa maadaama sida la odorosay kumaakun afaf ah ay tirmi doonaan.\nPrevious: La kulan: Wiil ay isku magac noqdeen madaxweyne caan ah oo shaqo la’aan ku dhacday\nNext: 22 March: Maalinta Caalamiga ee Biyaha\nMuslimaddii ugu horreysay oo Xubin Barlamaan ka noqota Dalka Serbia.\nNin Cirweyn oo laga diiday inuu wax ka cuno Maqaayad kaddib 100 saxan oo uu ka kacay!\nHadduu jiri lahaa Lik Wan Yew Soomaali ah\n10-jirka isaga oo sooman Jikada ugu jira Dadka baahan!


Somaliland: Afar Askari oo xukun dil ah lagu fuliyay - BBC Somali\nSomaliland: Afar Askari oo xukun dil ah lagu fuliyay\n11 Jannaayo 2016\nImage caption Maxkamada Somaliland.\nAfar askari oo hore maxkamadaha ugu xukumeen dil kadib markii ay ku cadaatay in mid waliba si gooni ah qof u dilay, ayaa maanta ciidamada Somaliland ku fuliyeen dil toogasho ah.\nXeer ilaaliyaha guud ee Somaliland Xasan Adan ayaa BBC u sheegay in maanta dil lagu fuliyay Cabdirizaaq Maxamed Kheyre, oo hore ugu dilay magaalada Berbera toogasho xiddigle Adam Guuleed Daahir taliyihii ciidanka birmadka boliiska ee Berbera.\nWaxaa kaloo maanta dil lagu fuliyay Cabdicasiis Saciid Warsame oo hore u toogtay taliyihii guutada 93aad ee ciidanka Somaliland ee gobolka sanaag Bashe Cabdi Cali.\nXeer ilaaliyuhu wuxuu kaloo sheegay in isla maanta dil lagu fuliyay Cabdillahi Cabdi Cilmi, oo hore ugu dilay Hargeysa nin shicib ahaa oo magaciisu ahaa Cabdi Cismaan Cali.\nQofka afraad ee maanta dilka toogashada ah lagu fuliyay waa Cismaan Hirad Diiriye, oo hore ugu dilay gabolka Awdal sarkaal ka tirsanaa ciidanka Somaliland oo magaciisu ahaa Axmed weli.\nSida warku sheegayo looma oggolaan saxaafadda goobihii dilalkaasi ciidamadu ku fulinayeen. Dadweynaha ayaa si isdaba joog ah ugu boorinaayay xukuumada in la dilo qofkii qof dila haddii aan qoyska wax laga dilay cafinin.


DHAGEYSO+WARBIXIN: Waa maxay caqabadaha ku hor-gudban heshiiska Itoobiya & Jamhadda ONLF, Maxaase laga filan karaa Kulanka Nairobi? – PUNTLANDTIMES KA DHIGO WEHEL\nDAAWO:Ururka Iskaashatada Qaadka ee Somalia oo weeraray ku qaaday Kenya & Madaxweyne Farmaajo oo gurmad culus helay “Dalkayaga Ayaa Nooga Qaalisan Wax Walba” 43 mins ago\nHome 2018 February Wararka Maanta, Warbixino DHAGEYSO+WARBIXIN: Waa maxay caqabadaha ku hor-gudban heshiiska Itoobiya & Jamhadda ONLF, Maxaase laga filan karaa Kulanka Nairobi?\nDHAGEYSO+WARBIXIN: Waa maxay caqabadaha ku hor-gudban heshiiska Itoobiya & Jamhadda ONLF, Maxaase laga filan karaa Kulanka Nairobi?\nNAIROBI(P-TIMES)- Xubno katirsan dawladda Faderaalka Itoobiya iyo Jamhada Xoreynta gobalka Soomaalida ee dalka Itoobiya loona yaqaano ONLF ayaa wada hadalo ku leh magaalada Nairobi ee dalka Kenya, kuwaas oo ay uga hadlayaan sidii ay labada dhinac u gaari lahaayeen heshiis wanaagsan, loona soo afjaro dagaalka mudada dheer ka socday gudaha gobalka Soomaalida oo qaatay sannadyo fara badan.\nShirka oo wali ku jira marxalada bilowga ayaa maraya qodobada ugu xasaasisan, gaar ahaana marka laga hadlayo heshiis dhexmara labada dhinac, iyadoo ay qolo kasta xooga saaraynayso arrimaha muhiimka u ah.\nONLF waxay shalay sheegtay in ay xooga saarayso sidii loo heli lahaa wadiiqo ku haboon wada hadal, waxayna sheegtay in wax kasta laga hormarin doono Maxaabiista xabsiyada ku jira iyo danaha ONLF ee ku saleysan gobalka Soomaalida, RIIX HALKAAN\nWarbaahinta gudaha dalka Itoobiya waxay baahiyeen in wada hadaladan rajo wanaagsan laga qabo in laga gaaro guul wanaagsan, waxayna ku sifeeyeen go’aamada hadda socda kuwa wanaag u horseedi doona dalka Itoobiya.\nSharuudaha ugu adag waxaa kamid ah, In xabadda ay joojiyaan labada dhinacba, In Maxaabiista ooda laga qaado, In diirada la saaro qaabka ugu wanaagsan ee lays kugu biirin karro ciidamada iyo guud ahaanba nabad guud la wada qaato.\nRashiid Cabdi oo ah madaxa hay’adda la socota xasaradaha ee ICG ee geeska Afrika oo ku sugan magaalada Nairobi oo ay ka socdaan wada xaajoodyadan ayaa falanqeyn kooban ka bixiyey caqabadaha ku wareegsan wada hadalka iyo qorshayaasha ay kala wataan labada dhinac.\nHorumar weyn ayay u tahay gobalka Soomaalida ee Itoobiya iyo guud ahaan dawladda Faderaalka ee dalkaas, haddii uu dhaco is fahan wanaagsan oo lagu soo afjarayo dagaalka mudada dheer socday, waxaana uu dalkaas u horseedayaa horumar wanaagsan, dhinaca kaabayaasha dhaqaalaha iyo Nabadda oo meel wanaagsan tagi doonta.\nCadaadiska ay ciidamada Faderaalka & kuwa Ismaamulka Soomaalida Itoobiya ku hayaan taageerayasha ONLF ayaa yaraan doona, waxaana horey u jiray heshiisyo la gaaray qaarkood guulo wanaagsan laga gaaray, taas oo dhabaha u xaartay in ay meesha ka baxaan dhacdooyinkii foosha xumaa qaarkood.\nTacadiyo waa weyn ayey Hay’addaha Xaquuqda Aadanuhu ka diwaangaliyeen gobalka Soomaalida ee dalka Itoobiya, taas oo ay geysteen ciidamada Ismaamulka iyo kuwa Faderaalka oo la rumeysan yahay in ay dadweynaha cadaadis ku saarayaan howlaha ay wado ONLF.\nONLF waxay laftirkeedu leedahay masuuliyadda dhibaatooyinkan, waxaana marar badan lagu eedeeyey in ay dab qabadsiisay gaadiid iyo deegaano ay lahaayeen shacabku, iyagoo sabab uga dhigaya in ay taageeraan dawladda Itoobiya.\nMaxaabiis badan oo ka tirsan ONLF lagana soo qabtay gudaha Soomaaliya iyo kuwa Ismaamulka Soomaalida ayaa lagu hayaa xabsiyada aadka loo ilaaliyo ee kuyaala Jigjiga iyo Addis Ababa, waxaana lafilayaa in haddii heshiis la dhaco ooda laga qaado Maxaabiistaas taas oo ah talaabo wanaagsan.\nOne thought on “DHAGEYSO+WARBIXIN: Waa maxay caqabadaha ku hor-gudban heshiiska Itoobiya & Jamhadda ONLF, Maxaase laga filan karaa Kulanka Nairobi?”\nkhadar February 18, 2018 at 7:23 pm · Edit\nAni ahaan waxaan u arkaa ama aan aamin sanahay hadii ETHIOPIA iyo ONLF ay heshiis sax ah oo qodobaysan ay gaaraan inay tahay horumarka igu horeeya ay labada dhinacba ku talaabsadeen.\nWaxaana filayaa inay xal kagaari doonaan arintan\nxogtana idinla socdaa


Sawirro: Shirka Cadaado iyo maanta iyo R/W CC - Caasimada Online\nHome Warar Sawirro: Shirka Cadaado iyo maanta iyo R/W CC\nSawirro: Shirka Cadaado iyo maanta iyo R/W CC\nMuqdisho (Caasimada Online) – Waxaa galabta Magaalada Cadaado ee Gobolka Galgaduud ka furmay wejiga 2-aad ee Shirka Maamul U Samaynta Gobolada Dhexe, iyadoo ay ka qaybgaleen Masuuliyiin ka tirsan Dowladda Somaliya.\nShirkan, ayaa waxaa lagu wadaa in lagu soo doorto Madaxweynaha Maamulka Gobolada Dhexe, xilli ay wax soo dooranayan 350 ergo, kuwaa oo la tilmaamay in laga soo kala xulay dadka deegaanka.\nRa’iisal Wasaaaha Somaliya, Cumar C/rashiid Cali Sharmaarke oo maanta gaaray Magaalada Cadaado, ayaa wuxuu ka furay wejiga labaad shirka, isagoona khudbad u jeediyay dadka deegaanka.\n“Maanta waxaa farxad ii ah inaan furo wejigii labaad ee Shirka Maamul U Samaynta Gobolada Dhexe, wuxuuna shirkan qayb ka yahay dadaalada Xukuumaddu ay ku xaqiijinayso higsiga 2016, oo dalka looga dhisayo maamulada.” Ayuu yiri Cumar C/rashiid Cali Sharmaarke.\n“Wejiga labaad ee shirka waxaa lagu ansixinayaa axdiga KMG ah, oo uu yeelanayo Maamulka looga dhawaaqayo madashan.” Sidaasi waxaa yiri Ra’iisal Wasaaaha Somaliya.\nRa’iisal Wasaaruhu wuxuu Wasaaradda Arrimaha Gudaha iyo Guddiga Farsamadu, uu amray inay iska kaashadaan, sidii loo qancin lahaa dadka saluugsan Maamul U Samaynta Gobolada Dhexe.\n“Waxaana uga baaqayaa Wasaarada Arrimaha Gudaha & Federaalka iyo Gudiga Farsamadu inay iska kaashaadaan, sidii loo qancin lahaa dadka qaba tabashooyinka.” Ayuu sii raaciyay Sharmaarke.


WARARKII WARGEYSKA OGAAL MAANTA SABTI MAR 28 MAR 2009 | Toggaherer's Weblog\nWAR DEG DEG AH:IMISAA RIYAALE LOO KORDHIYEY IMISAASE DIB LOO DHIGAY DOORASHADII FADHIGII GUURTIDA\nWARARKII WARGEYSKA OGAAL MAANTA SABTI MAR 28 MAR 2009\nWararkii Wargeyska Ogaal, Sabti mar.28, 2009.\nKomishanku muxuu ka yidhi tabashada Xisbiyada ee la socoshada kala-saarista Diiwaangelinta?\n“Axsaabta weli warbixin buuxda lagama siin waxa lagu shubay Server-ka, Interpeace-na….”\nGuddoomiyaha Kumeel-gaadhka ah ee Diiwaangelinta\n“Meeshu waa cidhiidhi (goobta uu yaal Server-ku), shan qofna mar walba ma wada joogi karaan, marka laga…”\n“Khubarada ay qoladan Inter-peace keenayso ayaanu sugaynaa, dabadeedna Farsamo-yaqaanada Axsaabta ayaanu…”\nHargeysa (Ogaal)- Guddoomiyaha Kumeel-gaadhka ah ee Diiwaangelinta Codbixiyeyaasha Maxamed Yuusuf Axmed, ayaa caddeeyay in wakiilada xisbiyada loo diiday inay si joogto ah u joogaan goobta uu yaalo Mishiinka kala-shaandhaynaya Diiwaangelinta.\nGuddoomiyaha oo uu xalay xog-waraysi kooban khadka telefoonka kula yeeshay Wargeyska Ogaal, waxa uu sheegay in aan weli xisbiyada warbixin buuxda laga siin hawsha kala-hufida codbixiyeyaasha doorashooyinka soo socda oo haatan in muddo ah ku hawlanaa Server-ku. “Way jirtaa in aanu ku nidhi Axsaabta meesha (goobta uu yaalo Mishiinku) ma joogi kartaan.” Sidaa ayuu yidhi Maxamed Yuusuf oo hadalkiisa taxadar xoogani ka muuqdo. “Waxa sababay….Anigu iyadoo hawshu socoto ayaan jagadan imid, imikana way socotaa. Markaa, marka ay Axsaabtu meesha timaado su’aalo fara badan iyo nooga warama bahalka (Server-ka) ayay wadaan oo waqtigii dib-u-dhac baa ku iman kara…Saddexda xisbi farsamo-yaqaanadoodii (wakiiladii ay xisbiyaddu u magacaabeen la socoshada hawsha Mishiinka) inay meesha joogaan uma ogolaan karno, qolada Interpeace-na warqad bay soo qortay ay ku sheegayso inay iyagu si gaar ah ugu xilsaaran yihiin, waxayna yidhaahdeen annagaa masuul ka ah bahalka, iyagaana weli gacanta ku haya (Server-ka). Markaa, qoladan xisbiyadu keeneen ee Farsamo-yaqaanada ah waa in la isla garto intee bay joogi karaan, ma warbixin baa la siinayaa, ma qalabkaa looga waramayaa? Laakiin, kollayba in warbixin la siiyo weeye, loogana waramo sida wax loogu shubay, qalabku siduu yahay iyo sida uu wax u kala saarayo. Waayo; meeshii waa meel cidhiidhi ah (goobta uu yaal Server-ku), shan qofna mar walba ma wada joogi karaan, marka laga dhaqaaqana in qof bahalka wax ku sameeyo oo uu taataabto lama doonayo. Markaa, maadaama Farsamo-yaanada uu xil gaar ahi saaran yahay oo ay u hayaan, waa in iyaga warbixin la siiyo.” Sidaa ayuu yidhi Guddoomiyaha cusub ee Diiwaangelinta oo la waydiiyay sababta ay wakiilada xisbiyada ugu diidan yihiin inay si joogto ah ula socdaan goob-joogna uga ahaadaan hawsha kala-shaandhaynta Diiwaangelinta. Hase yeeshee, Maxamed Yuusuf Axmed waxa uu sheegay inay ka war sugayaan xubno khubaro ah oo sida uu xusay hay’adda Interpeace sheegtay inay dalka u keenayso hawsha Server-ka, kuwaasoo uu tilmaamay inay xisbiyada warbixin buuxda ka siin doonaan Mishiinka Diiwaangelinta lagu kala hufayo. “Khubarado ay qoladan Interpeace keenayso ayaanu sugaynaa, dabadeedna Axsaabta aanu Farsamo-yaqaanadoodii ka horgayno (fool-ka-fool u kulmaan) oo ay wax walba su’aalaan. Axsaabtu kalsooni ma ku qabaan (hawshan) iyo kuma qabaan baan weli laga jawaabi karayn, waayo weli Axsaabta si buuxda warbixin loogama siin, waxna kamaanu siin waxa lagu shubay. Markaa, dad si buuxda uga warbixiya (hawsha Server-ka) waa inay keenaan Interpeace, qolooyinka Qandaraaska qaatay,” ayuu yidhi. Guddoomiyaha oo la waydiiyay waqtiga ay khubaradaa uu sheegay dalka iman doonaan waxa uu ku jawaabay, “Si degdeg ah, waxaanan rajaynayaa inay si degdeg ah waxaasi inooga dhamaadaan.” Mar la waydiiyay in sii socoshada hawsha Diiwaangelinta ee Server-ku ay khilaafka sii xoojin karto shakina keeni karto, maadaama bilawgiina aanay dhinacyada ay khusaysaa heshiis ku ahayn, waxa uu yidhi, “Kollay liis kama dambays ah baa soo baxaya, farsamoyaqaanadiina way joogaan. Maxaa lagu shubay, sidee loogu shubay, siduu u shaqaynayaa, Mishiinku siduu wax u kala saarayaa, xawaarihiisu waa sidee iyo su’aalahaas oo dhan iyagu way waydiin karaan (khubarada), waqti ku filana waa la siinayaa, sababtoo ah iyagu (xisbiyadu) inay saxeexaan oo ay liiska u dambeeya ogolaadaan weeye.”\n“Xisbiga UCID waxa uu rumaysan yahay in xukuumaddu jebisay qodobkii tiir-dhexaadka u ahaa heshiiskii saddexda xisbi hore u gaadheen”\n“Waxaanu ka digayaa in Golaha Guurtidu sameeyaan muddo kordhin ka badan wakhtiga Guddida Doorashooyinku ku jangooyeen in doorashada Madaxtooyada ku qabsoomi karto”\nHargeysa (Ogaal)- Xisbiga Mucaaradka ah ee UCID, ayaa Golaha Guurtida uga digay inay sameeyaan muddo-kordhin ka baxsan waqtiga cusub ee Komishanka doorashooyinku u cayimay qabsoomida doorashada Madaxtooyada.\nSida lagu sheegay warsaxaafadeed uu xalay soosaaray Xoghayaha Guud ee xisbigaas Maxamed Xassan Baashe, waxa uu xisbiga UCID ku taliyay in Guddoomiyeyaasha saddexda xisbi qaran isugu yimaadaan kulan degdeg ah, si ay uga arrinsadaan marxaladan cusub ee dalku galay. Warsaxaafadeedkaas oo dhamaystirani waxa uu u dhignaa sidan; “Xisbiga Cadaaladda iyo Daryeelku (UCID) ka dib markuu arkay duruufaha cusub ee dalka ka abuurmay ee la xidhiidha doorashada madaxtooyada iyo wakhtiga cusub ee loo qoondeeyay, waxa xisbigu mar kale cadaynayaa mawqifkiisa rasmiga ah ee ku wajahan xalaadahaas:\n1. Si looga baxo marxaladdan adag ee cusub, waxa xisbiga cadaalada iyo daryeelka (UCID) uu soo jeeedinayaa in saddexda Gudoomiye Xisbi qaran isugu yimaadaan sida ugu dhakhsa badan.\n2. Xisbiga Cadaladda iyo Daryeelka (UCID) wuxuu ka digayaa in Golaha Guurtidu sameeyaan muddo kordhin ka badan wakhtiga Guddida Doorashooyinka Qaranka ku jangooyeen in doorashada madaxtooyada JSL ku qabsoomi karto.\n3. Xisbiga UCID waxa uu aaminsanahay in xukuumadda UDUB ee hadda jirta wakhtigeedu ku egyahay 6/04/09, wixii intaas ka danbeeyana aanay haysan wax sharciyad ah.\n4. Xisbiga UCID waxa uu rumaysanahay in ay doorasho xor iyo xalaal ahi ka qabsoonto JSL.\n5. Xisbiga UCID isaga oo tixgelinaya danta guud ee qaranka, nabadgalyada, geedisocodka dimuqraadiyadda, dedaalka deeqbixiyayaasha, wuxuu aqbalay wakhtiga cusub ee loo qoondeeyay inay doorashadu ku qabsoonto.\n6. Xisbiga UCID waxa uu rumaysan yahay in xukuumaddu jabisay qodobkii tiir dhexaadka u ahaa heshiiskii saddexda xisbi qaran hore u wada gaadheen kaas oo lagaga maarmay in la sameeyo dawlad dhexdhexaad ah (caretaking government) oo dalka hogaamisa ilaa inta doorashada madaxtooyadu qabsoomayso oo ahaa in la dhiso guddi joogto ah (standing committee) sagaal xubnood ka koobnaa oo heer sare ah (highy profile) markii ay dhamaatay mudadii madaxweynaha 15 may 2008.\nHawlaha ay qaban lahaayen Gudidda joogtada ahi waxaa ka mid ahaa:-\n1. in aan xukuumadda iyo xisbiga UDUB aanay ku takrifalin hantida qaranka una adeegsan ololaha doorashada.\n2. in loo sinaado warbaahinta qaranka, fursadna la siiyo Axsaabta qaranku ay ku soo bandhigaan barnaamijyadooda siyaasadeed iyagoo isticmaalaya warbaahinta qaranka.\n3. Inay xaliyaan wixii khilaafaad iyo dhibaatooyin ah ee soo baxa xiliga doorashooyinka\nWaxa kale oo heshiiskaas ka mid ahaa in Madaxweynaha JSL Dikreeto Madaxweyne ku soo saaro saxeexa heshiiska ka dib si gudiidda joogtada ahi u hawl galaan taas oon madaxweynuhu fulin ilaa hadda.”\nGuurtida iyo Maanta: Xildhibaan milicso doorkaaga masiirka umadda\nFaallo – By Ogaal Staff Writer\nFaadumo-yar waxay ku jirtaa bilowga Sanadkii Lixaad ee da’deeda iyo sanadkii labaad ee ka soo wareegtey markii uu geeriyoodey Aabeheed. Isla markaana ay ka mid noqotay soo-saarayaasha dhaqaale ee ay ku tiirsan yihiin Labadeeda walaal ee ka yar iyo hooyadood.\nSubax kasta labadaa sanadood ee Aabeheed mootanaa, waxay u soo jarmaadaysay si ay bulshada ka taagta roon ugu gudbiso dardaaranka hooyadeed ku duubto si looga caawiyo duruufaha ku xeeran noloshooda oo aanay wax badan ka fahamsanayn. Saakana sidaas oo kale ayay u soo hawlgashay, waxayna soo beegsatay Miis ay fadhiyaan Xildhibaan Dalagane iyo Md. Duuduub. Faadumo dareenkii caruurnimo iyo culayska masuuliyada aanay qaadi karrin ee ah inay soo saarto nolol-maalmeedka qoyskooda, ayaa isku dul-haysta, waxayna taasi u horseeday inay Miiskii labada oday fadhiyeen ka bilowdo hab-dhaqankeeda isugu qasan ciyaarta iyo codsiga ah inay caawiyaan. Inta ay miiskii oo laba koob oo Bun ahi saaran-yihiin gacanteeda hadba dhinac u dul eriday iyadoo afka ka samaynaysa guux kii baabuurta u muuqda…..‘Fiiiiim Xaaaam…Baaaab’ ayay hadana xasuusatay hawsha ay u socoto oo gaadhi kaxaynteedii ku soo afjartay ‘Adeer Liibaane wax I siiya..” intii ay hawshaa ku jirtay ayaa waxa dhaqaaq sameeyay miiskii, dabadeedna waxa qubtay Qaxwihii labada Oday oo murmaya dhexdooda ku qaboobay “Uuuuf.. Inkaarantadan yari xagay ka timi?….’ ayuu Dalagane oo ka sii siqaya bunka dareeray ee ka gaadhay dharkiisii uu ku dhawaaqay. Mr. Duuduub ayaa isna raaciyay, ‘waa laga dambeeyaa dheh, ilayn qoladiinaasi wax kasta waxaad u qaadataan in mooshinka aynu isku haynaa dabada ka soo riixay’e’. Hadalkan saaxiibkii uma uu dhug-yeelan’e, Dalagane waxa uu yartii ku canaantay dhaq-dhaqaaqa miiska aan cagaha adag ku taagnayn iyo ciyaal-nimadeeda ‘Adeer shantan..shan iigu soo dar,’ ayay Faadumo yar hadana tidhi. Laakiin, taas uma uu jixin-jixin, waxana uu sii kordhiyay hiifkii iyo inkaartii uu u jeedinayay yarta.. ‘Shan ha helin’e.. orod hebelkaa ka qaado.’ Ayuu yidhi Dalagane, waxana uu farta ugu fiiqay nin miis ka fog fadhiyay oo uu qiyaastii la jeclaaday inay sidoo kale ugu daadiso qaxwaha.\nDuuduub oo u muuqday mid aanay damqin cabashada yartu, balse ujeedo iyo xanaakad ka dhaxaysa saaxiibkii ku dabaqaya dareenka yarta baahan ayaa yidhi, ‘maxaad cid kale ugu tilmaamaysaa, addigu miyaanad qof jira ahayn oo la martiyi karo, mise xabaal ayaad isu haysataa?’ Waxa Qalinka la-yaab ku ah, hadii aan ninka sidan saaxiibkii u canaaanaya laftiisu Mayd waa hore dhintay isu aqoon wuu heli karrayay shilimaad uu yarta labadooda oday soo martiday u dhiibo, xataa isaga oo haddalka sidaa u yidhi ayuu ka gaabiyey inuu gacanta fiiqo. Tani maaha dacaayad iyo sheeko aan ugu duur-xulayo Golayaasha Baarlamaanka, laakiin, waa xaalada maanta taagan iyo muruga siyaasadeed ee dalka sheeko tusaale ahaan loogu soo qaadan karro….sababta oo ah, waxa loo arkaa in inta badan Xildhibaanadu ilaabeen xilkii saaraa, isla markaana midba uu nin kale oo dano gaar ah leh tuurta ku sito.\nWaxa muran ka oogan yahay mustaqbalka Faadumo yar oo duruuftu ku qasabtay inay nolosheedii aan xilku ka saarayn daboosho; Waxa muran ka oogan yahay mustaqbalka kumanaanka hablo iyo inamaba leh ee caruurta derbi-jiifka ah iyo hooyooyinka Agoonta ah ee la silcaya noloshooda; Waxa muran ka oogan yahay aayaha kumanaanka arday ee dugsiyada qaaliga ah lagaga bixiyo duruufaha adag iyo dhaqaalaha liita dhexdooda wax laga soo saaray; Waxa muran ka oogan yahay waa muran siyaasi ah oo saldhigiisu ku arooro arrimo dhinaca Sharciga ah. Waxa dhamaadey mar kale, waqtigii xil-haynta Madaxtooyada oo hore muddo sanad ah loogu kordhiyey sanadkii hore, ka dib markii sidan oo kale muran cirka isku shareeray. Ka sokow eedaha dhinacyadu isu jeedinayaan iyo jiitanka hungurigu hor socdo, soo noq-noqoshada muranka waxa loo arkaa inuu qayb ka yahay qabyo sharci. Sidaasoo ay tahay, dhinacyada muranku u dhexeeyo mid kastaaba waxa uu cuskanayaa qodob uu u arko inay dani ugu jirto oo ay ku meel-mari karto doodiisu, gaar ahaan mucaaradka oo Xukuumada ku eedaynaya inay ka gaabisay waajibkii ka saaraa fulinta doorashada inta ka horaysa dhamaadka waqtiga.\nHadii aynu dib u eegno Dastuurka, bishii May 2001 ayaa afti dadweyne lagu meel-mariyey, ka dib markii horaantii sanadkaas labada Gole qodob-qodob uga doodeen soo-jeedin la xidhiidha wax-ka-bedelkiisa oo ka timi dhinaca Madaxtooyada. Dastuurkani waxa uu ka soo jeedaa oo samayntiisa saldhig u ahaa Axdi-qarameedkii shirkii Boorama 1993, Isla markaana waxa uu asal ahaan ka yimi isku-darka laba Dastuur oo samayntoodii hore khilaaf ka dhashay, ka dib markii Madaxweyne Maxamed Ibraahim Cigaal oo ka duulayay waajibinta Axdi-qarameedka ee samaynta Dastuurku uu dibada ka keenay khabiir Suudaani ah oo uu hawshaa u xilsaaray, iyadoo Baarlamaankuna uu sharci-dejin ahaan ku dhaqaaqay oo uu u saaray guddi samaysa Dastuurka. Labadan dhinac waxay iska soo bar-bar saareen laba Dastuur oo markii dambe la isugu keenay Shirkii Hargeysa 1997-kii, halkaas oo lagu go’aamiyay in loo saaro gudi isku soo dhafta. Sida ay qireen hay’ado kala duwan iyo qoraalo hore oo arrintan qabyada-sharci laga sameeyay, waxa jira gol-daloolooyin Dastuurka ka soo baxay oo dhamaystirkeedu mudo qaadan doono, waxaana aqoonyahanadu tilmaamayaan in aan la huri doonin in la furo Dastuurka oo geedi-socodka harumarinta dalka wax ka bedalkiisu la jaan-qaado, si loo fududeeyo, loona saxo qodobada aan kala cadayn.\nMarka si guud loo eego, muran kama oogna wer-werka shacbiga iyo inta damiirkoodu nool yahay xaalada dalka iyo muranka siyaasiga ah ee soo noq-noqday, sidaasoo ay tahay, hadana waa-la-joogaba maalmuhu ha isu ekaadeen’e, is-maandhaaf la waayi maayo, hase ahaatee waxa muhiim ah in la hubsado inta la qaadi karo ee miskiinka loo tartamayaa xamili karo culays ahaan. Sidaa daaraadeed, Qalinku waxa uu ku celinayaa in baahi loo qabo wadda-tashi guud oo laga yeesho xaaladan kakan, xataa iyadoo ay maanta Golaha Guurtidu u balansan yihiin anba-qaadka hawsha Madaxweynuhu u soo gudbiyay ee ah is-waafajinta mudada ka hadhay xil-hayntiisa maalmuhu inaga xigaan mudadii loo kordhiyay iyo waqtiga Komishanku u qabtay doorashada madaxtooyada ee 31-ka bisha May. Waayo, waxay u baahan yihiin ka hor go’aanka inay u tallo-badsadaan oo u meel-dayaan caadifad la’aan jawaabta laga sugayo ee ka soo bixi doonta.\nWaxa intaa dheer oo Qalinku xusuusinayaa Mudanayaasha mawduucani horyaalo ee Guurtidu inay kashooda ka saaraan danaha gaar ah oo ay u soo noqdaan danta guud ee soo magansatay. Waxa muhiim ah Xildhibaan inaad dib u fadhiisato oo ka wer-werto Faadumo-yar iyo inta ka itaalka daran ee Ilaahay kaaga dhigay hormuudka. Waxana uu Qalinku kor ugu dhawaaqayaa in laga dhawro mawduuca xasaradaynta, in laga daayo culayska Golaha Guurtida, iyadoo ay muuqatay ilaa xalay balamaha dhinacyadu isugu abaabulayaan inay dul-fadhiistaan madashada, taasoo soo dedejin karta isku-dhac si fudud u bilowda.\nDigniinta Wasiirka Daakhiliga iyo abaabullada iska soo horjeeda\nHargeysa (Ogaal) – Wasiirka Arrimaha Gudaha Somaliland Cabdilaahi Ismaaciil Cali (Cabdilaahi Ciro), ayaa xalay ka digay wax uu ugu yeedhay abaabulka mudaharaadyo aan sharci ahayn.\nWasiirka Arrimaha Gudaha oo si gaar ah ugu waramayay Idaacada iyo Taleefishanka dawladu gacanta ku hayso, ayaan kala cadaynin cida abaabulaysa mudaharaadyada ee dadweyanaha u kicinaysa, hase ahaatee, waxa uu sheegay inay jiraan Boodhadh ama Hal-ku-dhegyo la sameeyay oo lagu doonayo in lagu qabto mudaharaad uu sheegay in abaabulkiisu labadii habeen ee ugu dambeeyay socday. Isaga oo arintaas ka hadlayayna waxa uu yidhi, “Dadkaa iyaga ah, waxaanu leenahay haka waantoobaan iyagoon wax sharci ah haysan abaabulka iyo waxaa ay ku jiraan ee ay dadka ku carqaladaynayaan. Ummada reer Somaliland ee gaar ahaan caasimada degana waxaan leeyahay, nabadgelyadiina sidaad awalba u ilaashan jirteen u ilaashada.” Wasiirku waxa uu intaa ku daray isaga oo hadalkiisa sii wata oo uu yidhi, “Cid kasta oo sifaha ay doonto wax ku carqaladaynaysa, waa inaynu iska ilaalino oo dhinac ka wada noqono oo aynu iska ilaalino oo aynu uga digno oo ku waanino inay nabadgelyada iyana dhinacooda ka ilaaliyaan….waayo nabadgelyo ayaa wax lagu helaa, nabadgelyo-xumo waxba laguma helo, markaa waxaanu leenahay nabadgelyo wax kasta halagu raadiyo.”\nHadalkan Wasiirka Arrimaha Guduhu waxa uu ku soo beegmay iyadoo ay xalay soo baxayeen dareemo muujinaya abaabulo iska soo horjeeda oo ku wajahan shirka Golaha Guurtidu maanta ka yeelanayo dib-u-dhaca waqtiga doorashada iyo xiliga cusub ee gudiga doorashadu u qabtay xilliga ay qabsoomayso doorashada madaxtooyadu. Ka sokow, digniinta Wasiirka Daakhiliga, waxa jira warar aan la xaqiijin oo sheegayay in abaabulka mudaharaad muxaafidiintu ku taageerayaan mudo-kordhin Golaha Guurtidu ku dhawaaqaan laysugu soo bixayo saaka meelo kala duwan. Sidoo kalena, warar aan rasmi ahayn ayaa sheegaya inay mucaaradku abaabulayeen mudaharaad aan buurnayn oo lala hortegayo Golaha Guurtida. Hase yeeshee, ma jiraan warar rasmiya oo kala xaqiijinaya jiritaanka mudaharaadyaddaas.\nWuxuu yidhi Abwaan Hadraawi;\n‘Garashadu hadday ruux la tahay,\nSuu u garanaayo,\nGaraadkiisu suu qabo,\nHaddii loola garan waayo,\nGardarruu u qaataa ninkii yidhi gaaraadkiis.\nSaddex Magaalo oo Itoobiya ah oo Maraykanku uga digay dadkiisa inay u socdaalaan\nAddis-Ababa (Africa/Ogaal)- Safaaradda Maraykanku ku leeyahay Magaalada Addis-Ababa ee Itoobiya ayaa la sheegay in ay Muwaadiniinteeda uga digtay in ay tagaan Magaalooyin ka mid ah Dalka Itoobiya oo Xuduud la leh Somalia, kuwaas oo ay sheegeen in ay jirto cabsi ka dhan ah Muwaadiniinta Maraykanka u dhashay.\nSida aanu ka soo xiganay Shabakadda Wararka ee Africa.com oo Warkan baahisay, Safaaradda Maraykanka ee Itoobiya waxay sidaa ugu sheegtay Muwaadiniinteeda Qoraal ay u gudbisay Muwaadiniinteeda deggan Itoobiya, kaas oo ay ku farayso in aanay u socdaalin Saddex magaalo oo Xuduud la leh ama ka ag-dhaw Xuduudka Itoobiya iyo Somalia. Magaalooyinka Safaaradda Maraykanku uga digay Muwaadiniintooda deggan Addis-Ababa ayuu Warkani ku sheegay in ay kala yihiin Magaalooyinka, Diridhaba oo 510-km dhinaca bari ka xigta Addis-Ababa, Herer oo iyana 530-km bari ka xigta Addis-Ababa iyo sidoo kale Magaalada Jigjiga ee Xarunta Ismaamul-gobolleedka Soomaalida Itoobiya oo iyana 630-km bari ka xigta Addis-Ababa. Waxaana Warku sheegay in Digniintan loo jeediyay Muwaadiniinta Maraykanka ee Itoobiya deggan lagu xusay in Magaalooyinkani siday u kala dambeeyaan ay u kala khatar badan yihiin amni ahaan. “Muwaadiniinta Maraykanka u dhashay ee u socdaala ama degan Deegaannadan waxa lagula talinayaa in ay ka fogaadaan meelaha Dadku isugu yimaaddaan ee ay ka mid yihiin Hutellada la seexdo, isla markaana aanay isticmaalin oo aanay raacin Gaadiidka dadka ka dhaxeeya ee la wada raaco iyo meelaha Istaannada ah.” sidaa waxa lagu yidhi Qoraalkan ay qaybisay Safaaraddu oo la sheegay in lagu qaybiyay Aaladda Internet-ka ee E-mail-ka loo yaqaano.\nMarka laga yimaaddo Muwaadiniinta deggan Deegaannadan, waxa kale oo Qoraalkan digniin loogu jeediyay Shaqaalaha Caalamiga ah ee Maraykanka in ay u socdaalaan deegaamadan, marka laga reebo arrimo muhiim ah oo lala soconayo dhaqdhaqaaqooda. Iyada oo sidoo kale lagu wargeliyay in ay iska hubiyaan waxyaabaha bushqadaha ah ama xidhmooyinka ay kula kulmaan goobaha qaarkood, gaar ahaan meelaha laga raaco Gaadiidka dadka ka dhaxeeya.\nArrintan ayaa daba socotay waqti uu toddobaadkii hore Hoggaamiyaha Shabakadda AL-Qaacida Usama Bin Laden Cajalad socotay 11 daqiiqo uu Kooxaha Dagaallada kaga jira Somalia ugu baaqay in lala Dagaallamo Madaxweynaha Somalia iyo Dawladdiisa, isla markaana la af-gembiyo. Waxaanu Shariif Sh. Axmed ku tilmaamay hoggaamiye u adeega reer-Galbeedka.\nArdayda Jaamacadaha Dalka oo su’aalo ku horay Hoggaanka Kulmiye\n“Axmed-Siilaanyo, haddaad talada ku guulaysato M/weyne Rayaale Maxkamad ma soo taagaysaa?”\n“Waxa ballan ah in Wasiirka Dhalinyarada aanu u magacowno Qof dhalinyaro ah haddaanu talada dalka qabano”\n-Haddii Kulmiye talada ku guulaysto, Ururka Qaran ma ka sii mid ahaanayaa Kulmiye, mise gaar buu isu taagayaa?\nHargeysa (Ogaal)- “Waad aragteen oo Dacaayadaha Xukuumadda waxa lagu doonayaa in Xisbiga Kulmiye loo sawiro inta aan gartiisa la dhegaysan ee aan xaqaaqi’qa la ogaan in la yidhaahdo wuxuu hurinayaa Colaad. Raggaa dalka u soo halgamay ee Noloshoodii khatarta u wada..ee magaca loo wada sameeyay ee la leeyahay Dhiigyo-cab ee Nabadgelyo-xumayn loo sawirayo, uma taagnin Nabadgelyo-darro ee waxaanu nahay kuwa nabadda dhisaya ee dalka nabadgeshay ee doonaya inay nabaddiisu waarto. Nabadgelyada dalka kumaanu ciyaarin, kumana ciyaarayno..cidda 80-ka cod kaga tagtay ee nabadda dalka eegtay waxay ahayd Kulmiye, maantana waxba iskamay-kaaya bedelin.” Sidaa waxa yidhi Guddoomiyaha Xisbiga Mucaaradka ah ee Kulmiye Axmed Maxamed Maxamuud (Siilaanyo) oo ka hadlay Munaasibad xalay lagu qabtay Hotel Maansoor ee Magaalada Hargeysa, halkaas oo Ardayda Jaamacaduhu su’aalo ku weydiinayeen Masuuliyiinta iyo Hoggaanka Xisbigaas.\nMunaasibaddan oo ay ka qaybgaleen Masuuliyiin ay ka mid yihiin, Guddoomiyaha Kulmiye Axmed-Siilaanyo, Guddoomiye-xigeenka koowaad Muuse Biixi, hoggaanka sare ee Urur-Siyaasadeedka Qaran, Guddoomiye-xigeenka 1aad ee Wakiillada Cabdicasiis Maxamed Samaale, Guddida Fulinta ee Xisbiga Kulmiye, Arday boqollaal gaadhaysay oo ka socotay Jaamacadaha Dalka iyo marti-sharaf kale, ayaa ka hor intii aan Su’aalaha Ardaydu weydiinin Masuuliyiinta Xisbiga Kulmiye iyo Ururka Qaran, waxa halkaa ka hadlay Axmed Muxumed Madar oo ka mid ah Xisbiga Kulmiye, waxaanu ka warbixiyay Muhiimadda Dhalinyarada iyo Macnaha Ereyga Dhalinyaro oo uu sheegay inuu yahay da’da u dhaxaysa 15-ka ilaa 25 jirka. Waxaanu ku dheeraaday taariikhda waqtigii uu dhalinyarada ahaa iyo halgankii siyaasadeed ee ay dalka u soo galeen, isaga oo u soo jeediyay Dhalinyaradda xillgani inay aqoonsadaan oo ay arkaan awoodda ay dalka ku leeyihiin. Waxa kale oo uu ka hadlay kaalinta Guurtidu ku leedahay xallinta muranka Siyaasadeed ee dalka oo uu sheegay inay awood u leedahay inay go’aan ka gaadho. Guddoomiyaha Xisbiga Kulmiye Axmed-Siilaanyo oo isna hadal hordhac ah halkaa ka jeediyay ayaa Xisbiga UDUB iyo Xukuumadda ku eedeeyay Xadhigga Shacabka, Suxufiyiinta iyo arrimo kale. “Dhinaca kale haddii aynu eegno, waar yaa Dhalinyarada Xabsiyada u taxaaba ee Xabbadda la dhacdaa ma Kulmiyaa, mise waa Dawladda UDUB? Waxa weeye Dawladda UDUB. Waar ciddaynu ogayn ee Saxaafadda maalin walba Xabsiyada u taxaabaya ee xidhaya kuwa dawladda mooyaane, inta kale oo dhan, ma Kulmiyaa mise waa Dawladda? Waad ogaydeen oo Madaxweynuhu iyada oo 18-ka May tahay ayuu inta uu halkaa istaagay uu yidhi Cadowga guduhu waa Kulmiye, waana hadalka uu maanta ku hadlo Xoghayaha guud ee UDUB.” Ayuu yidhi Axmed-Siilaanyo. Waxaanu ka hadlay Kalsoonida Xisbigiisu Dadweynaha ku qabo iyo in uu talada dalka ku guulaysto, waxaanu yidhi, ““Ilaahay wuxuu igu ogyahay kalsoonida aan maanta ku qabo Umadda iyo Shacabka, waxaan aaminsanahay haddii Doorasho xor oo xalaal ahi dhacdo in aanu Shacabka Somaliland codkooda helayno 80% iyo in ka badan. Mar kasta oo Doorasho dhacdana, diyaar baanu u nahay oo waa ta aanu meesha u taagannahay.”\nGuddoomiyuhu wuxuu sheegay in ay jiraan Dalal maalin kasta Doorashooyin qabta, balse loo baahan yahay in Doorasho uun loo baahnayn ee mid xor iyo xalaal ah loo baahan yahay in la qabto. “Doorasho Waddamo badan ayaa qabta oo kuwa Deriska ah ayaa qabta, M/weynaha Zimbabwe Robert Mugabe wuu qabtaa, kuwa Uganda way qabtaan, waddamo badan oo kale oo aanan sheegaynin oo aanay hadda Afku inoo qabanaynin way qabtaan. Qaar baa 30 ilaa 40 sanno joogay oo maalin walba Doorasho qabta.. Doorashada dhabta ahna waa loo wada siman yahay Hantida Qaranka. Balse, Inaga halka Anaga Xafladdan uu Ilaahay ogyahay sida aanu Kharashkeeda ku bixinay, Xisbiga UDUB Lacag baa loo daraa xubnaha marka ay imanayaan.” Ayuu yidhi. Guddoomiyaha Xisbiga Kulmiye wuxuu naqdiyay Masuuliyaadka Baanka Somaliland iyo Lacagaha la soo daabaco ee Shilinka Somaliland. “Maxaa keenay in Sanad walba marka Doorasho soo dhaw dahay Lacag cusub la soo daabaco oo Dad badani inooga baxaan. Waxa Guddoomiyaha Baanka la waydiiyay oo la yidhi maxaad ula eegataa Doorashada Lacagta aad soo daabacataan, wuxuu yidhi Iyadaa isku beeganta ee Anigu kuma beego. Sanad kasta waxa Miisaaniyadda lagu soo daraa Lacagta Burco Giimbaarta ayaa laga bedelayaa, lamana arko. Waxa xigtay Aafadii Burco iyo tii Laascaanood, welina ma jirto Lacag Laascaanood la geeyay. Meel ay Lacagtaasi martayna cid ka war qabtaa ma jirto.” Ayuu yidhi Guddoomiyaha Kulmiye, waxaanu ku eedeeyay Baanka dhexe in lagu lunsado Lacagayow badan. “Waxa uu ka mid yahay (Baanku) Hay’adaha aanu baabi’inayno ee aanu bedelayno ee aanu Siyaasaddiisa xor ka dhigayno. Waxaananu u samaynaynaa Guddi fulineed cid kasta ka madax bannaan.” Ayuu yidhi Axmed-Siilaanyo. Isaga oo mar kale ku celiyay in aanay aqbali doonin Muddo-kordhin loo sameeyo Madaxweyne Rayaale, isla markaana uu xaaraan ku tilmaamay muddo-kordhin la sameeyo. Waxaanu soo jeediyay in labada Gole lagu wareejiyo talada dalka. “Markaa Xil-gudasho-la’aantii ma waxa umadda la odhanayaa, maantana Madaxweynuhu Xilkii buu gudan waayaye maxaynu abaal uga dhignaa, ha loo kordhiyo. Anagu halkaa mawqif kaliya ayaanu iska soo taagnay…Waxaanu leenahay, waa in labada Gole ee Sharciga ah ee Wakiillada iyo Guurtida oo iyagu dadku soo doortay ama Sharciyan u magacaaban ee Bulshada u wakiil ah talada lagu wareejiyo, iyana ay sameeyaan ciddii Doorasho xor ah oo xalaal ah umadda gaadhsiisa. Halkaas ayaanu taaganahay.” Ayuu yidhi Axmed-Siilaanyo. Waxa kale oo uu ka hadlay Dhalinyarada iyo Siyaasadda uga meel taala Xisbigooda, waxaanu yidhi, “Dhalinyarada marka laga hadlayo, waxaanu aaminsanahay oo aanu idiin caddaynaynaa in Dhalinyaradu ay tahay mustaqbalka dalka oo ay xaq u leeyihiin in ay si buuxda ka qaadaan maamulka dalka iyo mustaqbalkiisaba..waxaanu qabnaa in laga bedelo oo laga dhigo 25-jir..waxaanu diyaar u nahay in aanu dhalinyarada ka dhigno kuwo saamayn ku leh talada iyo arrinka.” Intaa ka dib waxa la weydiiyay su’aalo kala duwan, su’aalahaas iyo jawaabihii uu ka bixiyay waxay u dhaceen sidan;\nS: Guddoomiye, magacaygu waa Cabdilaahi Axmed Caarshe waxaan ka mid ahay Ardayda Jaamacadda Hargeysa qaybta Saxaafadda ka baxay, waxa jira tacaddiyo Xukuumadda & Madaxtooyadu kula kacday Suxufiyiinta madaxa bannaan, haddiiba aad ku guulaysato talada Madaxweyne Rayaale Maxkamad ma soo taagaysaa? mase jiri doontaa Dhaqaale aad u taageerto Saxaafadda?\nJ: Siilaanyo: Waxa jirta oo Shuruucdu dhigayaan in cid kasta oo lagu helo in ay Hanti Qaran lunsatay oo si cad u lunsatay, Hay’adaha ay khusayso waa mid u taala oo maalin uun lagu qaadi doono oo ay noqon doontaa, taas waa mid aanay Shaki ku jirin. Midda kale, Anigu maanta odhan maayo waxaas ayaan Saxaafadda siinaynaa, balse waxaanu diyaar u nahay in ay madax-bannaani taam ah yeelato oo Shuruucdeeda lagu dhaqmo.\nS: Magacaygu waa Xadiis Maxamed Xadiis, waxaan ahay Suxufi Madax-bannaan, su’aashaydu waxay tahay Aniga oo Guddoomiyaha waydiinaya, waxaad had iyo jeer u sacab tuntaan dhaliilaha Xukuumadda ee Warbaahintu baahiso, maxaa berri kaaga meel yaala in aanad kala jeclaysan doonin Saxaafadda?\nJ: Siilaanyo: Waxaan ballan qaadayaa in aan Saxaafad xor ah oo madax bannaan oo aan dhiirigeliyo aan sameeyo oo aan Gacansiiyo.\nS: Magacaygu waa Ibraahim Siyaad Yoonis, Jaamacadda Hargeysa ka tirsan, Xisbiga waxaan weydiinayaa haddiiba aad talada ku guulaysataan Guddoomiye, talada qayb ma naga siin doontaa, mise sida Madaxweynaha hadda ayaad Ciidan tiro badan isku oodi doontaa?\nJ: Cabdicasiis M. Samaale: In aan Masuulka u sareeya ee Kulmiye aanu Albaabka hoosta ka xidhan ee sidaa hadda loola fadhiyo loola fadhiyi doono xilliyada qaarkood, dabcan xilli walba maaha, ballankaa waanu qaadaynaa.\nS: Magacaygu waa Axmed Gobadhle, Jaamacadda Hargeysa ayaan ka socdaa, waxaan idin weydiinayaa, waxa jirta in haddii shaqo soo baxdo aan loo eegin Cilmiga iyo Aqoonta qofka ee la yidhaahdo keebaa Adeer loo yahay oo xitaa Shirkadihii gaadhay, maxaad ka qabanaysaan?\nJ: Maxamed Xaashi Cilmi: Cadaalad sida lagu helaa waa marka Shaqo laga hadlyo in Imtixaanno jiri jiray la soo celiyo..Aniga wey I soo martay oo markaan Dawladda hoose (Hargeysa) joogay Odayaal baa ii keenay Innamo ay wadaan oo ay shaqo u doonayaan, markaan idhaahdo Imtixaan ayuu galayaa ayay dib ula laaban jireen. Markaa waxaynu u baahanay in ay imtixaankii soo celino oo aynu karti ku qorno.\nS: Magacaygu waa Maxamed Faarax Miigane oo ka tirsan Jaamacadda ADMAS, waxaan idin weydiinayaa diyaar ma u tihiin in aad dalka keento Wasiiro tiro yar oo tayo haddii aad ku guulaysato talada? Gabboose waxaan weydiinayaa, Kulmiye waad la heshiisay, berrito haddii uu talada ku guulaysto Kulmiye, Qaran ma gaar bay isku taagi doontaa?\nJ: Dr. Gabboose: Axmed-Siilaanyo waxaanu kula talinay oo uu naga aqbalay in uu Dawlad tiro yar oo tayo badan uu dalka ka dhiso, waayo aqoontiisa ayaaba dhaqaale ku dhisan. Qaran ahaan, runta markaan idiin sheego damac Siyaasadeed waanu lahayn, hase ahaatee, waxay xambaarsanayd mabda’a weyn oo Daaqadaha SIyaasadeed idiin furayay oo ah in aad Urur furan kartaan. Labada Xisbi ee kale ma ogola, balse Xisbiga Kulmiye wuxuu ogolaaday maalinta uu soo baxo Dawladaha hoose ee u horeeya inay ka qaybgalayaan ciddii doonaysa in ay Urur furato.\nS: Magacaygu waa Umal, waxaan Kulmiye weydiinayaa waxa jirta in Wasiirka Dhalinyaradu uu Wasiir ka yahay Wasaaraddii Dhalinyarada, balse uu yahay Nin weyn oo aan Dhalinyar ahayn, ma ballan qaadaysaan in aad Wasaaraddaas u magacawdaan Nin Dhalinyaro ah haddii aad guulaysataan? Guddoomiye, haddiiba Xukuumaddu cudur-daar keento Doorashada ah, maxaa kuu meel yaalla?\nJ: Silaanyo: Marka hore waa ballan-qaad oo Wasiirka Dhalinyarada iyo Ciyaaraha waxaan ka dhigayaa Qof Dhalinyaro ah. midda kale, waxaynu ku dagaal galaynaa in aanay cidiba inagu soo dhawaanin oo in laynaga badinayaba kumaynu talo-gelin ee in aynu badinayno ayaynu ku talo-galaynaa oo aynu qorshaheena ku dhisaynaa.\nS: Waxa la maqlaa uun Server-ku wuxuu ka shaqaynayaa dadkii is-diiwaangeliyay, marka hore muxuu yahay Server-kani?\nJ: Xuseen Axmed Caydiid: Bahalkan Server-ka la yidhaahdaa wuxuu ahaa goobtii lagu habayn lahaa DIiwaanka Qaranka iyo Xogtii laga soo ururiyay Diiwaangelintii Qaranka..Bahalkan Server-ka ee la yidhaahdo hawshii kala shaandhaynta ayaa ka socota waxay ahayd in uu qabto dadka ku noq-noqday Diiwaangelinta..Balse, Anigu waxaan ka mid ahay Guddida Diiwaangelinta Qaranka oo waxa lanoogu talo galay in aanu Diiwaanka wax ka habayno, hase ahaatee, ma u lmalaynaynsaan in aanan weligay arag oo aanan gelin halka uu yaalo. Sheeko ayuun buu igu yahay, ma Libaax Ilko waaweyn ayuu le’eg yahay, miyuu ka yar yahay.


Dharaaraa na soo maray: Hanbalyo iyo Bogaadin\nYou are here: Home Home Dharaaraa na soo maray: Hanbalyo iyo Bogaadin\nWaa Dharaar…..Waa Dharaar ka mid ah Dharaaraha ugu mudan dharaaraha ay shacbiga Somaliland tirsadaan. Waa Dharaar aynu ka yeelannay dharaarihii jaan ee uu inagu qasbi jiray nidaamkii inagu habsaday.\nMilicsiga Dharaartii Dharaaraha:\n31-Guurada SNM: 6/4//1981kii – 6/4/2012ka\n(Shirweynihii 4aad ee SNM: Jigjiga 1984kii)\nWaa Dharaar…..Waa Dharaar ka mid ah Dharaaraha ugu mudan dharaaraha ay shacbiga Somaliland tirsadaan. Waa Dharaar aynu ka yeelannay dharaarihii jaan ee uu inagu qasbi jiray nidaamkii inagu habsaday. Waa Dharaartii aynu ka hor geynay maalintii aynaan mahadin ee 21kii Oktoobar ee 1969kii. Dharaartani waa Dahraartii aynu ku ballaysinnay halgankii hubeysnaa ee dibuxoreynta Qaran ee aynu ku soo dhacsannay gobannimadeennii iyo madax-bannaanideenniiba. Dharaaruhu iskuma jiraane, waa 6dii Abriil. Weliba waa kow iyo soddon guuro. Kow iyo soddon sannadood oo isugu jira: toban sannadood oo halgan hubeysan ahaa iyo kow iyo labaatan sannadood oo ahaa: dibuheshiisiin, hub-dhigis, nabadayn, dibudhis iyo horumarba. Guure iyo galab-carrowba geeddiyaal badan ayaa la soo gooyay; welina fari kama qodna. Meel Ilaahay lagu mahadiyo waa aynu joognaa, in kasta oo ay wax badani inoo dhiman yihiin.\n“SNM waxay ahayd xarakad ama dhaqdhaqaaq shacbiya oo hubeysnaa oo ka dhashay dareenka bulsho ama shacbi ka gilgishay cadaadiskii iyo xasuuqii Nidaamkii Siyaad Barre, shacbigaas oo ku kala noolaa dalka gudihiisa iyo dibaddiisaba. SNM waxay ku barbaartay dareenkii u kala gudbayay: Hargeysa, Burco, Muqdisho, Khaliijka, London iyo meelo kaleba. Ma jirto cid ama magaalo gaar ahaan keligeed u sheegan karta SNM. Ciidankii unugga ahaa ee ugu horreeyay ee SNM waa Guutadii 4aad ee Gaaskii Axmed Gurey ee Jabhaddii Soomaali-Galbeed. Saldhiggii ugu horreeyay ee SNM wuxu ahaa Durya. SNM iyo aasaaskeediiba waa ay ka weyn yihiin wax qof, koox ama magaaloba sheegato. SNM waxa ahaa qof kasta oo aamminsanaa mabaadiida iyo ujeeddooyinka Ururka oo si dadban ama si toosanba gacan uga geystay halgankii hubeysnaa ee dibuxoreynta Qaran ee ay SNM horseedka ka ahayd. SNM ma ahayn oo keliya intii tallowday ee ku hawlanayd dagaalkii hubeysnaa, bal se waxa iyaguna SNM ahaa intii halista daaqaysay ee si dedan iyo si daalacanba dalka gudihiisa uga adeegaysay halgankana tabantaabinaysay. SNM waxa ahaa intii dibadaha ku sugnayd ee af iyo addinba halganka kaga qayb-gashay. Waxa aan marnaba bogagga taariikhda ka tirmeyn kaalintii xurmada iyo qaddarintaba lahayd ee ay raacatada iyo beeralayduba ka qaateen halgankii hubeysnaa ee SNM horseedka ka ahayd. Waxa kale oo lama-illaawaan ah doorkii xurmada iyo xusuustaba lahaa ee ay haweenku ka qaateen qaybihii kala duwanaa ee halgankii hubeysnaa. Waa gef iyo meel-ka-dhac aragtida ah in qof kasta oo Isaaq ahaaba SNM ka tirsanaa. Haddii ay SNM taageerada iyo kaalmada ugu badan ka heli jirtay Isaaqa, waxa kale oo iyaduna hubaal ah in wax-yeello badanina qaar badan oo beeshaa ka mid ah ay Ururka ka soo gaadhi jirtay.”\nDohdu Waamo maahee,\nSNM waxa lagaga dhawaaqay magaalada London, 6/4/1981kii halkaas oo uu Shirweynihii ugu horreeyay ee SNM ku qabsoomay. Taariikh yar dheeraan karta, si aan idiin ku soo kobo bal aan isku dayo in aan idiin shaxeeyo lixdii Shirweyne ee SNM soo maray:\n6dii Abriil, 1981kii\nAxmed Maxamed Guuleed\nSheekh Yuusuf Cali Sh. Madar\nKal-fadhigii 3aad ee\nC/Qaadir Koosaar Cabdi\nC/Raxmaan Axmed Cali\nBishii Juulay 1983kii ayuu Magaalada Harar ku qabsoomay Shirweynihii 3aad ee SNM, halkaas oo lagu\n(Kal-fadhigii: 3aad ee G/Dhexe ee Nof. 1983kii)\ndoortay hoggaan ay u kala sarreeyeen: Sheekh Yuusuf oo Guddoomiye noqday, Xasan Aadan Wadadiid oo Guddoomiye-ku-xigeen ahaa iyo Axmed Ismaaciil Cabdi (Duqsi) oo Xoghaye Guud loo doortay. Waa qaabkii ay SNM u dhisnayd beryahaa. Shirweynahaas oo lagu falanqeeyay Dastuurkii Ururka markii ugu horreysay ayaa lagu heshiin waayay. Ka dib Shirweynahaa waxa lagu gaadhay saddex Go’aan oo baadi-sooc gaar ah lahaa:\nIn Dastuurka SNM lagu falanqeeyo Go’aanna lagaga gaadho Kal-fadhiyada Golaha Dhexe ee SNM ee Shirweynaha ka danbeeya,\nIn Golaha Dhexe cod 2/3 ah ku beddeli karo hoggaanka Ururka, Guddida Fulintana cod hal-dheeri ah,\nShirweynihii 4aad ee SNM oo 6dii bishii Ogos, 1984kii ka furmay Magaalada Jigjiga, waxa lagu go’aansaday in kala-guurka Shirweynayaasha laga dhigo laba sannadood. Si kale haddii aan u idhaahdo waxa la go’aamiyay in labadii sannadoodba mar la qabto Shirweynayaasha Ururka. Shirweynihii 5aad oo ku qabsoomay Magaalada Harar Feeberweri 1987kii ayaa mar kale lagu go’aansaday in kala-guurka Shirweynayaasha laga dhigo saddex sannadood, sidaas ayuu Shirweynihii 6aad ee SNM ku qabsoomayaa 31/3/1990kii. Waayihii Jabhadnimo ee aanu ku noolayn ayaa na barayay in muddada hadba la dheereeyo iyo in aan lagu deg-degin beddelaadda madaxda. Intaa aan kaga baxo tilmaamihii koobnaa ee aan ka bixinayay Shaxda Shirweynayaashii SNM.\nKu-sinnaan Bishii Feeberweri, 1982kii, xilligaas oo Dhagax-tuurkii Ardaydu ka dhacay magaalooyinka ugu waaweyn ee Gobolladii: Woqooyi-Galbeed, Tog-dheer iyo Sanaag, lana xukumay Barbaartii UFO, ayay saraakiishii ugu horreysay iyo Guutadii 4aad u tallaabeen Itoobiya. In yar ka dibna Hoggaankii SNM oo dibadaha ku sugnaa gaar ahaan Khaliijka iyo London ayaa isna Addis-Ababa yimid. Si rasmiya ayay hawlihii Ururku halkaas uga bilaabmeen. Addis-Ababa oo SNM ugu suntanayd Saldhigga Guulalle ayaa laga bilaabay hoggaamintii hawsha Ururka iyada oo in yar ka dibna hawsha baaxaddeedii loo soo wareejiyay Saldhigyadii Aroori ee Jigjiga iyo Raamaale ee Diri-dhabe.\nDagaal ballaadhan oo dhinacyo badan lagaga qaaday Nidaamkii Siyaad Barre ayaa bilaabmay. Dagaal yar ma ahayn ee dagaal ballaadhan oo wejiyo badan leh ayuu ahaa. Dagaal shacbiya, hubeysan oo siyaasiya ayuu ahaa oo ummad gadoodday ku soo dhacsanaysay madax-bannaanideedii iyo xuquuqdeedii laga duudsiyay. Iyada oo Saldhiggii ugu horreeyay ee SNM Durya ahaa, kaas oo la furay Feeberweri 1982kii, haddana Ururku isaga oo sii ballaadhinayay saldhigyadiisa maalinba maalinta ka danbeysa, Bishii Ogos 1982kii, waxa la furay saldhigyadii Raaca 2aad ee kala ahaa: Dibiile (Xarshin), Laan-qayrta, Awaare iyo Gaashaammo. Waxaan aad u xusuustaa maalintii noogu horreysay ee aanu Saldhigyadaa cusub u ambo-baxaynay. Duleedka Jigjiga, meel Bariga ka xigtay Xerada Garab-case ayaanu subaxnimo isku urursannay. Ciidan Itoobiyaan ah oo waddada sii miino-baadhay ayaa na sii kaxeeyay ilaa Qabri-bayax. Ciidan kale ayaa halkaa naga sii raacay oo iyaguna ka hor jidka sii miino-baadhay. Harta-sheekha ayay na gaadhsiiyeen. Ciidan kale ayaa halkaa naga sii kaxeeyay oo na geeyay Xarshin waqti ay saacaddu ku beegnayd 9.00kii habeennimo. Garo’ oo waxaanu Jigjiga ka soo baxnay waqti ku beegnaa 9.00kii subaxnimo ilaa 10.00nadii. Beryihii danbe inta aanu Diri-dhabe ama Harar ka soo qedayno ayaanu ilaa Baali-dhaye ku hoyan jirnay. Waa beryihii danbe ee aanu meel walba jabsannay. Waxaanan illoobayn soo-dhaweyntii diirranayd ee odey Dhego-caleen la odhan jiray oo reer Xarshimeed ahaa.\nBeryahaa wax gaadiid ah waxaanu lahayn Baabuur yar oo Land-rover ah iyo Iska-roga Cas oo uu lahaa nin la odhan jiray Maxamed-Guraaye. Land-roverka waxa la soo tallaabay Aadan Saleebaan, waxaana dirawal ka ahaa Cabdilqaadir-Wershed. Waxa kale oo jiray Baabuur yaraa oo Toyota ah oo uu la soo tallaabay Ciise Curaagte, bal se inta badan wuu jabnaa. C~abdilqaadir Wershed waxa baabuurka Land-roverka ah ka nasin jiray Xasan Waddo iyo Carabayte. Beryihii danbe waxaanu mari jirnay Jidka Qaaxo oo markii ugu horreysay uu maray nin Nirig la odhan jiray oo ku jaadlayn jiray baabuur Toyota ah oo buluukiya. Baabuurkaa raqdiisii beryihii danbe waxay olli jirtay magaalada Rabaso.\nAniga oo aan maanta u ambo-bixin in aan si tifaf-tiran idiin ka sheekeeyo halgankii hubeysnaa ee dibuxoreynta Qaran ee SNM horseedka ka ahayd, aniga oo u holladay oo keliya in aan maalintan sharfan xus iyo maamuusba inta aan hidin karo muuneeyo, bal hadda aan isku dayo in aan idiin qodobbeeyo marxaladihii kala geddisnaa ee uu halgankani soo maray aniga oo qaybtan ka soo xiganaya Barnaamajka Siyaasigee SNM.\n1. Marxaladdii guuxa, cabashada iyo ka-damqashada xukunkii Faashiga ahaa oo ahayd: 1969kii – 1980kii;\nJebintii Xabsiga Dhexe ee Mandheera (Badbaado),\nHawl-galladaa ciidan waxa bar-bar socday oo kaabayay kuna ladhnaa, hawl-gallo siyaasadeed, warfaafineed iyo qaar ijtimaciyaba. 1982kii waxa magaalada London ka soo bixi jiray Jariidad Biloodle ah oo afka Ingiriisiga lagu qori jiray oo la odhan jiray “Somalia Un-censored”. Waxa kale oo isla xilliyadaa London ka soo bixi jirtay Jariidad kal-soo-bax (periodical) ahayd oo afka carabiga ku soo bixi jirtay oo la odhan jiray: “Al-Soomaal-Al-Jadiid”. “Somalia Un-censored” markii ay joogsatay, dhowr iyo siddeetannadii waxa kale oo London ka soo bixi jirtay “Liberty” oo Biloodle afka Ingiriisiga ku soo baxda ahayd. Saldhigii Guulallee ee Addis-Ababa 1983kii waxa is-na ka soo bixi jirtay Jariidad Toddobaadle ah oo af-Carabiya oo la odhan jiray “Al-Mujaahid”. Waa beryaha uu samaysmayo ama hano-qaadayo magaca can-baxay ee “Mujaahid”. Qormo danbe oo aan kaga hadli doono Cududdii Hubeysneyd ee SNM oo aan xus iyo xusuusba uga dhigayo Mujaahidiinta naftooda hurtay, ayaan si faah-faahsan mowduucaa ugu qaadaa-dhigi doonaa, haddii Eebbe idmo. Laantii SNM ee Woqooyiga Maraykanka iyo Kanada, waxa iyadana laga soo saari jiray kal-soo-bax saddex-biloodle ah oo la odhan jiray “Somali Horizon” oo afka Ingiriisiga ku soo bixi jiray. Xaruntii SNM ee Almisna waxa ka soo bixi jiray “Dhanbaal” oo Biloodle ahayd, laguna qori jiray af-Soomaali.\nIdinka oo ii dul-qaadan doona haddii aan ku yar hakado dhufayskan Warfaafiinta iyo Wacyi-gelinta oo ahaa dhufayskii aan waqti-halgameedkaygii intiisii badnayd ku qaatay, aniga oo aan dhufaysyada kalena ka madhnayn. Warfaafin ahaan dhuuntii ugu weyneyd ee aanu adeegsannay waxay ahayd Idaacaddii. Bishii Oktoobar 1982kii SNM iyo SSDF Heshiis ay wada galeen ayaa waxa ka abuurmay Codkii Jabhadaha Mucaaridka ah oo loogu wan-qalay Radio Halgan kaas oo lagu beddelay Radio Kulmis oo SSDF-tu lahaan jirtay.\nBishii Abriil 1988kii markii ay Heshiiska wada galeen Siyaad Barre iyo Mengistu Xayle Mariyam ayaa la xidhiidhay Radio Halgan oo Addis-Ababa ku yaallay. Qodobbadii Heshiiskaa aanay labadii odey mahadin ayaa waxa ku jiray in dacaayadda la kala joojisto. Maalin taariikhiya ayay ahayd maalintii la xidhay Radio Halgan. Bil ammaara waxa la xidhay 6/4/1988kii oo ku beegnayd sannad-guuradii 7aad ee SNM. Xuskaa maalintaa amran waxaanu ugu talo-gallay oo maalmahaa la duubay Heeso ay qaadayeen koox la odhan jiray Colka Maxamed Mooge oo aanu maalmahaa abaabullay. Waxa ka mid ahaa: Axmed Maxamed Good (Shinbir), Cumar Xasan (Rooraaye), Xasan Arami iyo qaar kale oo badan.\nFeeberweri, 1989kii ayaanu Xaruntii Ururka SNM u rarnay Balli-gubadle (Almis) oo uu ku qabsoomay Kal-fadhigii 2aad ee aan Caadiga ahayn ee Golaha Dhexe ee SNM. 5/5/1989kii ayaa mar kale la furay cod ku hadla magaca SNM kaas oo loogu wan-qalay Radio SNM oo ka hadli jiray Xaruntii Dhexe ee SNM. Radio SNM tan iyo maalintaa ilaa dibuxoreyntii dalka maalin keliya kama bixin hawada, marka laga reebo 12/4/1990kii oo ay Mujaahidiintii Idaacadda ka hawl-gelaysay muddaaharaad dhigtay mooyaane. Radio SNM wuxu ahaa mid wareega, Balli-gubadlena ilaa saddex xarumood ayuu ku lahaa oo hadba mid u ayaanu u wareegi jirnay.\nBal hadda aan isku dayo in aan halkan ku taxo Mujaahidiintii ka hawl-geli jirtay Radio SNM xilliyadaa aanu halgamaynay:\nInj. Maxamed Maxamuud Xasan (Mijir),\nInj. Siciid Cismaan Maxamuud (Ina Casayr),\nIbraahin Axmed Maxamed (Shiine),\nXuseen Cabdillaahi Yuusuf (Deeqsi),\nSafiya Cali Yuusuf,\nXasan Maxamed Yuusuf,\nMaxamed Cabdi Yuusuf,\nMarxuum Muuse Aadan Yuusuf,\nDaa’uud Xuseen Xiirey,\nAxmed Xuseen Warsame,\nRashiid Maxamed Jaambiir,\nMaxamuud Muuse Cawaale,\nXasan Shukri Aw Cali,\nAxmed Xuseen Cali (Cawaale),\nRashiid Cismaan Maxamed (Lugey),\nMarxuum Cabdinaasir Cumar Xuseen,\nWaxa kale oo beryahaa yar-yaraa oo Idaacadda ku soo barbaaray: Axmed Cumar Toosh, Khadar Cakuule iyo Khadar Cumar.\nTuduc uu Cabdi-qays lahaa oo is-na ahaa oo tixdiisii Geeddi-Baabuu ku jirtay oo ahayd: “Intii gaban la dhali laa,\nGu’giisii ka baaqsaday,”\nWaxaanay cidina moogayn kaalinta xurmada iyo xusuustaba lahayd ee ay haweenku ka soo qaateen hawlihii: Dibuheshiisiintsa, Hub-dhigista, Dibudejinta, Dibudhiska, Nabadaynta iyo Horumarka. Waxaanu muran ka taagnayn in ay maanta haweenku yihiin isha nololeed ee qoysaska Somaliland gude iyo dibadba. Ilaahay ha ka abaal-mariyo.\nSNM waxay ahayd jabhad ballaadhan oo ay ku bahoobeen dad kala duwan oo lahaa aragtiyo siyaasadeed oo aan aad u qodnayn, kuwaas oo ku mideysnaa Barnaamaj Siyaasiya oo Urur. Waa wax dabiiciya oo dunidaba ka dhaca in ay mararka qaarkood iska hor yimaaddaan ama fikirkaba isku diidaan dad urur ku wada jiraa. Iska-hor-imaadkaasi mararka qaarkood dood iyo hadalba wuu noqdaa; mararka qaarkoodna dagaal hubeysanba wuu noqdaa. SNM waa Ururka Soomaaliyeed ee ugu cimriga dheeraa Jabhadihii Xoreynta Soomaaliyeed, taana wuxu ku gaadhay dimuqraadiyaddii uu ku soo dhex barbaaray ee ururnimo iyo daabicii shacbiyeed ee uu Ururku lahaa.\nGeesta kale marka aad ka joogsato labada Kooxoodba waxay u badnaayeen shacbi (civil) in kasta oo ay ka dhex muuqdeen xubno kooban oo saraakiisha ciidammada ka tirsanaa. Beryihii danbe ayay saraakiishu ku soo badanaysaa kooxdii loo yaqaannay “Calan casta”. Xilli danbe ayay samaysamayaan labada Kooxood ee xilliyadii danbe halhayska noqday ee “Khaakhda” iyo “Shiishtu”. Badiba intii “Calan casta” loo yaqaannay ayaa magaca “Khaakhda” la siinayaa, halka kooxda kale oo aanay isku dan iyo ujeeddo ahayn looga bixinayo “Shiish”. Halka magacyadii hore laga yaabo in bixintooda ay dadweynuhu ka qayb galeen, labadan magac ee danbe bixintooda inta badan waxa loo tiriyaa in ay ka danbeeyeen labadan kooxood. In kasta oo ay labadan kooxood iska lahaayeen xag-jirayaashooda, haddana waxa aan meesha ka madhnayn in ay jireen qaar khadka cagaaran hadba halka dantoodu ka muuqato u tallaabaa. Hadba kooxda aan talada dalka hayn ama aan dawladda ka tirsanayn ayaa SNM ah, kuwa kalena waa mucaarid. Marka ay kooxi dawladda gasho ayay tidhaahdaa: “SNM waxay dhashay dawlad”. Marka ay kooxdaasi dawladda ka baxdana waxay ku dhawaaqdaa: “Xuquuqdii agoonta, naafada iyo Mujaahidiinta xaggee la dhigay?” Xaalka ayaa mararka qaarkood caynkaas iska ahaa.\n1. Dad ay daacad iyo niyad-samaan ka tahay oo aan arag ama ka war-qabinba wax SNM u yaallay ama u qornaaba;\n2. Dad og ama garan kara in SNM wax u qornaayeen oo si ay SNM iin ugu yeelaan ama u qiimo-tiraan ugu andacooda ama meelahaa kaga sheekeeya: “Waxba uma qornayne, qori dable iyaga oo la ordaya ayay dalka iska soo galeen;”\n3. Dad halgankii ka habsaamay ama ka soo hor jeeday oo aan waxbaba la jeclayn SNM;\nKooxda hore ee daacadnimada iyo niyad-samaantu ka hadlinayso si walaalnimo ku dheehan tahay ayaan ugu soo qaddimayaa Barnaamajkii Siyaasiga ahaa ee SNM, aniga oo ka cudur-daaranaya in aanu hore u faafin sababtu waxay doonto ha ahaato e’. Labada Kooxood ee danbe aniga oo wejiga kaga dhufanaya ayaan ku leeyahay: “Waa beentiin, hooya waa kan e’ horena waad u ogeydeene.”\nXaashaa wa kallaa! SNM wax waa ay u yaalleen….Waa ay u qornaayeen…..Weliba waxa ugu badnaa ee ugu hodansaanaa ee urur Soomaaliyeed oo siyaasiya oo hubeysani yeelan karayay ayaa u qornaa. Ayaa u yaallay. Ayaan-darradu se waxa ay tahay: Waan la fulin…..Waan lagu dhaqmin. SNM waxay ahayd jabhad ballaadhan oo dad aragtiyo door ah lihi ku bahoobeen oo lahayd Barnaamaj Siyaasiya oo guud ahaan laga mideysnaa. Nidaam aan cidna badbaadinayn ayaa lala dagaallamayay, markaa intii is-ogaatay in aanay nidaamkaa ka badbaadayn ayaa isku bahaysatay SNM si ay nidaamkaa ula dagaallanto.\nDhalliishu kuma jirto SNM baan wax u qornayn ama aanay waxba u oolline, dhalliishu waxay tahay: Wixii SNM u qornaa baan la fulin ama lagu dhaqminba. Markaa waa been fikradda ah SNM waxay dalka soo gashay iyada oo aanay waxba u qornayn. Waxba yaan hadal-tiro idin ku daallinne, aan hortiinna bal soo dhigo Barnaamajkii Siyaasiga ahaa ee SNM ee lagu oggolaaday Shirweynihii 6aad ee Caadiga ahaa ee SNM oo ku qabsoomay Balli-gubadle 31/3/1990kii – 28/4/1990kii.\nBARNAAMAJKII SIYAASADEED EE SNM:\nBarnaamajkii ayaan sidii uu u qornaa idiin ku soo gudbinayaaye, yaan loo qaadan wax aan anigu qoray.\nMarxaladdii guuxa, cabashada iyo ka-damqashada xukunkii Faashiga ahaa oo ahayd: 1969kii – 1981kii;\nMid muddo dhow ah (Short term objectives),\nMid muddo fog leh (Long term objectives),\nRidista buuxda ee halgan dadweyne oo hubeysan lagu ridayo Talsika Faashiga ah ee Siyaad Barre iyo dhaxal-sugayaashiisa dhagareysan, lagana xoreeyo Jamhuuriyadda Soomaaliya oo idil,\nDhisidda xukun dimuqraadi ah oo ku-meel-gaadh ah ayna ka qayb gelayaan xoogagga mucaaradka Soomaaliyeed, kuwa si toos ah uga qayb galay halganka hubeysan iyo kan siyaasiga ahba, kana qayb galay xoreynta dalka iyo dadka. Si ujeeddooyinkaas loo gaadho wuxu DH.W.S inta lagu jiro marxaladda halganka hubeysan ku shaqaynayaa:\nIn marxaladda kala-guurka oo la bilaabanta ridista taliska digtaatooriga ah, la dhiso xukun dimuqraadi ah oo ku-meel-gaadh ah, kana kooban xoogagga xoreynta Soomaaliyeed ee sida dhabta ah u metela Shacbiga Soomaaliyeed, talo-wadaag ahaanna ugu hoggaamiya tubta sinnaanta iyo horumarka ijtimaaciga ah,\nIn ay xukuumadda ku-meel-gaadhka ahi sugto midnimo qaran ahaaneed iyo amniga dalka, xaqiijisana madax-bannaanida dhabta ah ee qaranka,\nIn la sii daayo gebi ahaanba dadka siyaasadda u xidhan lana tir-tiro wax allaale wixii xukun siyaasadeed ah ee lagu qaaday muwaadiniinta dalka dibadda kaga maqan, wixii muwaaddin xukun baaddil ah lagu dilayna loo aqoonsado geesiyaal u shahiiday qaddiyadda ummadda, wixii hanti ah ee qoysaskaa lagala wareegayna dawladdu dib ugu celiso,\nIn maxkamad caddaaladeed la soo taago Madaxdii sare ee Taliskaa oo ay u horreeyaan Maxamed Siyaad Barre iyo kaaliyayaashiisa iyo hawl-wadeennadiisa, laguna oogo denbiyada ah: khiyaamo-qaran oo heer sare ah, dil iyo xasuuq dadweyne, khaarajin iyo jidh-dil maxaabiis siyaasadeed, burburin magaalooyin, berkado iyo ilihii nolosha, xatooyo xoolo ummadeed, isku dil beelo iyo duminta diinta islaamka, cunsuriyad cad oo ay si gaar ah oo ka tallowsan sohdimaha Jamhuuriyadda Soomaaliyeed oo nabadda iyo xasilloonida Gobolka halis geliyay horukacii ijtimaaciga ahaana naafeeyay, laguna baabi’iyay hanti iyo dadba,\nIn aasaas fayo-qaba loo dhigo dibuhabaynta guud ahaanba maamulka dawladda sida garsoorka iyo fulinta caddaaladda iyo ciidammada qalabka sida iyadoo si xeel dheer loo fannidayo kuwa hawlaha xasaasiga ah lagu aamminayo, raad-raacna laga samaynayo facaa’ilkoodii muddadii madoobayd ee ay xukunka hayeen,\nIn majarahoodii lagu soo celiyo xuquuqdii aadamiga iyo xorriyadihii dimuqraadiga ahaa ee uu Talisku cagta hoosteeda geliyay, xorriyadahaa iyo xuquuqdaa oo saamaynaya dhinac kasta oo nolosha bulshada ah,\nIn Qaranka loo soo celiyo deynka sida sharciga ama sharci-darrada ah looga qaatay Baananka welina maqan,\nIn Guddi heer Qaran ah loo saaro baadhista hantida Qaranka laga lunsaday, Maxkamad go’aan ka gaadhana la hor geeyo,\nIn Gobollada dib la isugu habeeyo lana xoojiyo awooddooda madax-bannaaneed,\nIn goobaha laga soo dooranayo Xildhibaannada heer Qaran dib loo habeeyo (Electoral Constituency),\nIn iyada oo lala kaashanayo Dawladaha dunida iyo hay’adaha caalamiga ah dib loo dhiso magaalooyinka iyo halbowlayaashii kale ee nolosha ee uu Taliska Siyaad Barre tirtiray, xooggana la saaro Gobollada ay masiibadaasi ugu daran tahay,\nIn xoogga la saaro sidii dalka dib ay ugu soo laaban lahaayeen aqoonyahannadii iyo farsamo-yaqaannadii dalka dibadda uga baxay caddaalad-darro awgeed,\nIn Madaxda Dawladda (Madaxweynaha, Wasiirrada, Wasiir-ku-xigeennada iwm), Mudanayaasha barlamaanka, Madaxda Sare ee Ciidanka iyo Maamulka iyo weliba shaqaalaha Dawladda ee haya jagooyinka xasaasiga ahi, aanay si toos ah u maamulin danahooda ganacsi, weji kasta ha lahaatee,\nIn Madaxda iyo Hawl-wadeennada kor ku xusani ay xisaabtooda iyo hantidooda kaleba soo bandhigaan marka ay qabanayaan xilka Qaranka si ay xisaabahaa iyo hantidaasi u diiwaan-gashanaadaan,\nIn awoodda dawladda loo raarrido qaybaha dalka sida Gobollada iyo Degmooyinka, taladana ay ka qayb qaataan qaybaha kala duwan ee dadku sida Ururrada Bulshadu,\nIn la diyaariyo Dastuur Qaran oo dimuqraadi ah oo ka tarjumaya astaamaha gaarka ah sida: Diinta, Dhaqanka iwm,\nIn Dastuurkaa isaga ah afti-dadweyne loo qaado,\nIn bulshada Soomaaliyeed dhaqankii iyo anshaxii wanaagsanaa ee ay hiddaha u lahayd lagu soo dabbaalo,\nIn Dawladda cusubi xil iska saarto abuuritaanka shaqo, lana dagaallanto shaqo-la’aanta, laguna baraarujiyo dadweynaha yuhuunta shaqo-jacaylka iyo isku-fillaanshaha qof ahaaneed,\nIn la dejiyo qaanuun ku saabsan dhisidda xorta ah ee Xisbiyo siyaasadeed oo Qaran, Ururro Bulsho iyo kuwo xirfadeed,\nIn laga shaqeeyo in maal-gelinta gudaha iyo ta dibaddaba loo jiheeyo kobcinta ilaha wax-soo-saarka oo loo raaco tub lagu casriyaynayo Wershedaha iyo Ganacsiga, laguna shaqeeyo sidii firfircoonaanta dhaqaalaha magaalada iyo miyugu u wada socon lahaayeen,\nIn uu jaro Baanka dhexe oo habeeyaa, maamulaana siyaasadaha lacagta,\nMaamulka Dhaqaale ee dawladdu wuxu hirgelinayaa hawlaha aasaasiga ah ee daryeelka Bulshada,\nIn Dawladda cusubi siiso mudnaanta koowaad wershadeynta dalka,\nIn la qorsheeyo sidii biyo ku filan loogu heli lahaa miyiga lana maal-geliyo xannaanada xoolaha nool iyo dheefta kale ee ka soo baxda. In la dhiso wershado fudud oo ku shaqeeya xoolaha nool iyo dheeftooda,\nIn la dejiyo reer-guuraaga si loo kobciyo dhaqaalahooda, adeegyada bulshadana loo gaadhsiiyo,\nIn la isku dhafo wax-soo-saarka Beeraha iyo dhiqitaanka xoolaha nool,\nKordhinta soo-saarista cuntada aasaasiga ah ee dadku qabatimay si loo yareeyo cuntada la soo dejiyo,\nU-fidinta kaalmo dhaqaale, mid amaaheed oo fudud iyo mid farsamo oo Beeraleyda iyo Hay’adaha Beeraha ku lug leh,\nDhiirri-gelinta iyo samaynta wershado fudud oo ku shaqeeya dheefta Beeraha,\nIn Xijiga (Beeyada, Xabkaha iwm) diraasad gaar ahaaneed lagu sameeyo si hore loogu mariyo,\nU-soo-celinta Beeraleyda yar yar siiba kuwa beeraha labada webi dhulka uu Talisku ka baro-kiciyay ee uu uga boobay maal-qabeenka iyo madaxda dawladeed ama iyadoo loo cago-jugleynayo laga dhaafsaday qiimo-lacageed oo yar,\nIn la sameeyo habka lahaanshaha-dhuleed oo ku salaysan wax-soo-saar\nIn la dejiyo shuruuc adag oo ku saabsan joojinta dabar-goynta Ugaadha, tarankoodana la kordhiyo,\nIn la ilaaliyo dhirta, lana qaado mashruuc Qaran oo hore loogu dhigayo kaymaynta (Afforestation) lalana kaashanayo Hay’adaha caalamiga ah ee ilaalinta Degaanka,\nIn la dhowro daaqa lana joojiyo nabaad-guurka,\nIn la tir-tiro seerayaashii iyo xidhmooyinkii sida sharci-darrada ah loo siiyay dad gaar ah,\nIn Degaanka bad iyo berriba laga ilaaliyo wasakhda iyo wasakhaynta, laga feejignaado qashinka maraakiibta shisheeye (Nuclear Waste),\nKor-u-qaadista tayada waxbarashada iyo dejinta manhaj u qalma nooca tacliinta aan rabno,\nWaa in la dhiirri-geliyaa baraha maaddi ahaan iyo macnawi ahaanba,\nWaa in la xoojiyaa barashada Diinta Islaamka iyo xoog-saaridda dhaqanka islaamiga ah, sida nidaaminta dugsiyada Quraanka,\nBallaadhinta Dugsiyada, Machadyada farsamada iyo Jaamicaddaba,\nWaa in af-soomaaliga loo siticmaalo waxbarashada aasaasiga ah iyo tan dugsiyada sare ee caamka ah, lana bar-bar wado afafka kale,\nWaa in mudnaan gaar ah la siiyaa waxbarashada dadka waaweyn iyo la-dagaallanka qoris-akhris-la’aanta (Illetracy),\nUrurka Dh.W.S wuxu aqoonsan yahay in ay jiri karaan dugsiyo gaar ahaaneed (Private Schools),\nWaa in la sameeyaa Ha’ad Qaran oo ka mas’uul noqota horumarinta afka hooyo iyo casriyeyntiisa cilmi ahaaneed iyo weliba dhiirri-gelinta iyo horudhigga fanka, suugaanta Soomaaliyeed iyo samaynta Machad Sare oo arrintaa qaabbilsan,\nWaa in Garsoorku ka madax-bannaanaadaa faro-gelinta dawladda,\nWaa in la tirtiraa dhammaanba shuruucda jujuubka iyo xad-gudubka ah ee ku liddiga ah habsami-u-socodka caddaaladda, Diinta Islaamka iyo dhaqanka ummadda lana baabi’iyo habka garsoorka ee Talsiku u dejistay in uu isku ilaaliyo dadkana ku cadaadiyo,\nIn la tir-tiro Maxkamadihii gaarka ahaa ee Taliska,\nIn Garsoorayaasha iyo Xeer-ilaaliyayaasha lagu xulo: Karti, aqoon iyo hufnaantooda,\nIn Sharcigu maareeyo dadka, Muwaaddiniintuna lahaato xuquuq siman, denbiilana ahayn ilaa ay caddayso Maxkamad Sharci ahi,\nIn kor loo qaado aqoonta sharci ahaaneed iyo tan guud ee Garsoorayaasha,\nIn la diiwaan-geliyo lana xilqaado daryeelka iyo xannaanaynta xaasaskii iyo ilmihii Mujaahidiinta shahiidday,\nIn la daryeelo naafada halganka hubeysan ku laxaad beeshay, kuwa lugaha iyo gacmaha beelay loo sameeyo kuwo macmal ah, qaab ilo-shaqona loo sameeyo. In loo dedaalo sidii Hay’adaha caalamiga ah ee samo-falka sida UNICEF iyo Laan-qayrta Cas iyo Bisha Cas loola kaashan lahaa hirgelinta arrintan iyada ah,\nIn la abuuro ciidan Qaran oo cusub oo u adeega ilaalinta difaaca dalka iyo dadka laga difaacayo gardarro dibadeed, ka-qayb galka mashaariicda horumarinta dalka, kor-u-qaadidda garaadka siyaasadeed ee ciidanka iyo dimuqraadiyadaynta xidhiidhka ciidanka dhexdiisa iyo adkaynta kala-danbaynta,\nIn Xubnaha ciidanka xoreynta la siiyo ahmiyadda iyo hormeynta koowaad marka ciidanka Qaranka la abuurayo,\nIn la sameeyo maalin Qaran oo ah maalinta shuhadada oo lagu xusayo geesiyaashii ku shahiiday halgankii gobannimo-doonka ee gumeysiga lagaga hor-jeeday iyo ka xornimo-doonka ah ee lagula dagaallamayay Taliska Faashiga ah ee Siyaad Barre si dhab ahna loo qoro taariikhda dagaalladaa,\nRaacista siyaasad dibadeed oo dhex-dhexaad wax-ku-ool ah kuna qotonta xurmaynta talataalliga ah, xaq-dhowrka midnimada iyo madax-bannanida dal ahaaneed, isku duullaan la’aan iyo faro-gelin la’aanta arrimaha gudaha ee dal kale, nabad ku-wada noolaan iyo horudhigga xidhiidh dhaqaale iyo ku dhaqan ee Soomaaliya iyo dalalka dhowra mabaadiidaa iyada ah,\nU-halganka nabad iyo xasillooni ka hirgasha adduunweynaha siiba gobollada Geeska Afrika, Badda cas iyo Badweynta Hindiya, gobolladaas oo ay tahay in uu ka caagganaado xiisadaha uuna noqdo goob nabadeed iyada oo ay tahay in iskaashi walaaltinnimo oo dhinac kasta ahi uu dhex maro: Soomaaliya, Itoobiya, Jabuuti, Yaman, Kiiniya iyo dalalka kale ee badda Cas iyo Badweynta Hindiya,\nKu-dhaqanka siyaasad cad oo ujeedda adkaynta xidhiidhka walaaltinnimo ee Soomaaliya iyo Itoobiya oo faa’iido talantaalli ah u leh dadyowga labada gobol,\nTaagerada buuxda ee halganka xaqa ah ee dadyowga reer Falastiin iyo Koonfur Afrika oo ay kala hoggaaminayaan Ururka Xoreynta Falastiin (PLO) iyo Golaha waddaniga ah ee Afrika (ANC),\nLa dagaallanka siyaasadda sahyuuniyadda iyo midab-takoorka,\nWaxaanu aqoonsan nahay Dawladda falastiin ee waddaniga ah,\nWaxaanu aqoonsan nahay in xukun loo siman yahay ka dhasho Koonfur Afrika, dadyowga ku noolina ka wada tashadaan aayahooga iyaga oo siman,\nXurmaynta iyo u-hoggaansanaanta Xeerarka iyo Axdiyada Ururka Midowga Afrika (OAU), kan Jaamicadda carabta, kan Dawladaha islaamka iyo Qarammada Midoobay,\nKu-shaqaynta xidhiidh gaar ah oo ballaadhan oo dhex mara Soomaaliya, dalalka iyo xoogagga xoreynta ee ku liddiga ahaa Taliska Siyaad Barre una hiiliyay halganka dadweynaha,\nU-hawlgalka hab dhaqaale oo cusub oo adduunweynaha ka hirgala iyo xidhiidh ganacsi oo loo siman yahay,\nDib-u-eegidda saldhigyo iyo xero-guulyo millateri shisheeye oo dalka lagu yeesho,\nIn la xurmeeyo heshiisyada caalamiga ah,\nGuddoomiyaha Sh/weynaha 6aad,\nXidhiidhiyaha Xoghaynta Sh/weynaha 6aad,


Saameynta COVID19 Aduunka iyadoo Dhimashada gaadhey 400,000 – Beegsonews-Wararka maanta\nHome WARARKA MAANTA Saameynta COVID19 Aduunka iyadoo Dhimashada gaadhey 400,000\nSaameynta COVID19 Aduunka iyadoo Dhimashada gaadhey 400,000\nSarkaal ayaa sheegey in la xoojinaayo kala fogaashaha bulshada iyado la furan dalxiiska iyo Hotelka Grand Palace ee magaalada Bangkok bishii Juun 7, 2020, maaddaama ay dib u fureen dalxiisayaasha. Tirada dhimashada adduunka ee coronavirus ayaa ku dhowaad 400,000 oo qof Axadii iyada oo dhimashadu ay sii kordheysay Latin America.\nTirada dhimashada adduunka ee coronavirus ayaa ku dhowaad 400,000 oo qof Axadii iyada oo dhimashadu ay sii kordheysay Latin America.\nArintaan ayaa imaaneysa iyadoo wadamada soo saaray shidaalka ay isku raaceen in la kordhiyo dhimista wax soo saarka si loo bilaabo burburin ku yimid qiimaha sababay\nDalka Braziil wuxuu hada haystaa dhimashada sadexaad ee ugu saraysa aduunka, laakiin Madaxweyne Jair Bolsonaro wuxuu ku hanjabay inuu ugaga tagi doono Ururka Caafimaadka Aduunka (WHO) “fikirka fikirka ah”, asagoo raacaya tusaalaha Mareykanka.\nWuxuu ka mid yahay kuwa ku doodaya in burburka dhaqaale ee sababaya uu ka xun yahay virus-ka laftiisa – warshadaha saliiddana si gaar ah ayaa loo soo gaadhsiiyay.\nhoos u dhigista soo saarka shidaalka\nOPEC waxay ogolaatay Sabtida in ay kordhiso heshiiska bisha Abriil si ay u dhinto wax soo saarka illaa bisha Luulyo, iyada oo hadafkeedu yahay in ay kobciso soo kabashada sicirka saliidda kadib markii ay hoos u dhacday dalabaadka sababay xannibaadaha fayraska.\nDowladaha ayaa sidoo kale si isa soo taraya diiradda u saaraya hagaajinta waxyeelada dhaqaale, iyo xitaa wadamada adag ee Yurubta ah ayaa hada furaya xuduudahooda una ogolaanaya dadka inay ku soo laabtaan shaqada.\nLaakiin xogta murugada leh ee labada dhaqaala ee ugu waaweyn Aasiya waxay iftiimisay wadada dheer ee soo kabashada.\nShiinaha ayaa ka warbixiyay buuq ku yimid ganacsiga shisheeye gadaashiisa baahida macaamiisha ee hoos u dhacday iyo daciifnimada suuqyada muhiimka ah ee dibedda.\nFalanqeeyayaasha ayaa sheegaya hoos u dhaca qotada dheer ee dhoofinta dhoofinta ayaa hoos u dhacaya dhismaha warshadaha adduunka, halkaas oo fayrasku markii ugu horreeyay soo muuqday dhammaadkii sannadkii hore.\nWarshadaha Hindiya ayaa sidoo kale la halgamaya sidii ay dib ugu bilaabi lahaayeen shaqo la’aanta awgeed, iyada oo waddanku si tartiib tartiib ah uga soo baxayo xidhitaan adag oo qaran oo dhan kaas oo malaayiin muhaajiriin ah oo dib u celis ah dib loogu celiyay tuulooyinkoodii hore ee fog.\nDhibaatadii caafimaad ee ugu xumayd in kabadan hal qarni ayaa ku dhawaad 6.9 milyan adduunka oo dhan ku qasbay tobanaan malaayiin ah inay shaqadooda kaliya ka qabtaan dalka Mareykanka, oo ah ummada dunida ugu dhibaatada badan.\nLaakiin madaxweyne Donald Trump ayaa sheegay in waddankiisu dib u soo kabanayo.\n“Waxaan haysanay dhaqaalihii ugu weynaa taariikhda adduunka. Awooddaasina waxay noo oggolaanaysaa inaan ka gudubno masiibadaas argagaxa leh, inteeda badan, waxaan u maleynayaa inaan sifiican u sameyno,” ayuu u sheegay saxaafadda.\nIyada oo uu waddanku ka noqonayo usbuucii labaad ee mudaaharaadyo waaweyn oo looga soo horjeedo cunsuriyadda iyo naxariisdarrada bilayska, Trump – oo wajahaya dib-u-doorashada ee Nofembar – ayaa mar kale ku celiyay wicitaankiisii si loo sii wanaajiyo tallaabooyinka guriga-joogista ah.\nWaxay daba socotaa tirooyin la yaab leh oo shaqaalaynta ah oo muujinaya in waddanku helay 2.5 milyan shaqo bishii Maajo.\nYurub dhexdeeda, waddamada sida xun wax u garaaceen ayaa si tartiib tartiib ah usii waday dariiqa ka dib aafada faafa si caadi ah, iyagoo sidoo kale raadinaya inay soo nooleeyaan waaxyo dalxiis oo muhiim ah waqtiga xagaaga.\nMidowga Yurub wuxuu sheegay inay dib u furi karto xuduudaha dadka tahriibka ah ee ka yimid gobolka dibedda horaantii Luulyo, ka dib markii waddamada qaarkii ay dib u fureen martida Yurub.\nFaransiiska gudaheeda, Farshaxanada loo yaqaan ‘Versailles’ dib ayaa loo furay iyada oo aan dalxiisayaasha Mareykanka iyo Shiinaha oo sida caadiga ah saddex meelood meel ka mid ah dadka soo booqda.\nWadanka ayaa sidoo kale xusayay sanadguurada sanadguuradii 1944-kii ee D-Day iyadoo ay tiro yar oo ka mid ah dadweynihii waaweynaa ee la arkaayay sanadihii hore, ay sabab u ahayd xayiraad xagga jahawareerka bulshada ah.\nDhanka kale, golf-ka Asia ee loo yaqaan ‘golf’s Asia Tour’ wuxuu noqday ururkii ugu dambeeyay ee caalami ah ee ku dhawaaqa qorshayaasha dib u bilaabaya, kadib markii aafadu ku dhacday jadwalka ciyaaraha adduunka jahwareerka.\nCiyaarta ayaa la rajaynayaa inay dib u bilaabato bisha Sebtember, in kasta oo qabanqaabiyeyaashu sheegeen in xayiraadda xayiraadaha duullimaadka ay ku qasbi karto kuwa kula tartamaya inay safraan iyada oo aan la helin shaqaale taageero.\nCalaamadaha muujinaya in noloshu ay si caadi ah ugu soo noqonaysay qaaradaha Yurub iyo Aasiya waxaa xanaaqay tirada dadka qulqulaya ee ka imanaya Latin America.\nTirada dhimashada ee Brazil ayaa gaartay 35,000 iyada oo Bolsonaro uu dhaleeceeyay hay’adda caafimaadka adduunka ee Trump isaga oo sheegay in Mareykanku uu difaaci doono ururka maadama ay aad ugu dhowdahay Shiinaha.\nHogaamiyaha midig ayaa u sheegay saxafiyiinta.\nTolls ayaa sidoo kale si aad ah sare ugu kacaya Mexico, Peru iyo Ecuador, halka Chile, dhimashada ayaa kor u kacday in ka badan 50 boqolkiiba usbuucii la soo dhaafay.


DHAGEYSO: Caqabadaha iyo howsha hortaalla R/W cusub ee Somalia | Caasimada Online\nHome Warar DHAGEYSO: Caqabadaha iyo howsha hortaalla R/W cusub ee Somalia\nDHAGEYSO: Caqabadaha iyo howsha hortaalla R/W cusub ee Somalia\nWanshinto DC (Caasimada Online) Idaacadda VOA ayaa barnaamij ka sameesay caqabada horyaala ra’iisul wasaaraha cusub ee Soomaaliya, oo toddobaadkii horre uu magacaabay madaxweyne Xasan Sheekh, iyo howsha hortaala.\nBarnaamijka wicitaanka dhageystaha waxaa tododbaadkan looga hadlay arrimahaas waxaana marti ku ah Cabdulqaadir Aaden Jangali, oo ah aqoonyahan u dhuun daloola arrimaha Soomaaliya isla markaana wax ka qora.\nCabduqaadir wuxuu horrey u soo noqday Madaxii Bangigii horumarinta ee Soomaaliya ee dowladdii dhexe ee burburtay.\nBarnaamijka oo dhameystiran halka hoose ka dhageyso, waxaana idinla socodsiinaya Maxamed Colaad Xasan oo VOA ka tirsan.\nXafiiska Wararka Wanshinton DC


Mawjad kulul oo kuleyl ah oo ka jirta Australia ayaa dileysa fiidmeerta iyagoo hurda | Saadaasha Shabakadda\nMawjad kulul oo kuleyl ah oo ku dhaceysa Australia ayaa dileysa fiidmeerta inta ay hurdaan\nSawir - IGN.com\nIn kasta oo aan joogno Waqooyiga Hemisphere weli waxaan haysanaa wax yar oo aan ku dhammayn karno xilliga qaboobaha, Australia gudaheeda geedaha waxaa ka buuxsamaya fiidmeerro waaweyn oo dhintay. Sababta?\nMawjad kuleyl daran oo ka tagaysa heerkulka in ka badan 45 darajo Celsius koonfur-bari qaaradda, sida Singleton, oo aad ugu badan xayawaankan.\nFiidmeerta weyn ee Australiyaanka ah ama dawacada duuleysa waxay ka mid tahay qaybta hoose ee Megachiroptera, oo ka kooban noocyo fiidmeer ah oo dhererkoodu gaarayo 40cm, 150cm oo baalal ah oo culeyskoodu ka badan yahay kiilogaraam. Si loo badbaadiyo, Waxay quutaan miro ama ubax nectar, sidaa darteed had iyo jeer waxaa laga heli karaa geedaha ama agtooda, halkaas oo ay uga faa’iideystaan fursad ay ku nastaan oo ay qorraxda isaga difaacaan.\nSi kastaba ha ahaatee, kuleylka sare ee maalmahan laga diiwaangelinayo Australia wuxuu halis gelinayaa noocyada horeyba loogu hanjabay ee fiidmeerta weyn ee Australia, oo dhinta isagoo hurda. Waxaa jira qaar halkaas ku haray, oo ka laadlaada laanta, qallafsanaan awgeed, mid kale ayaa dhulka ku dhacaya.\nXaaladdan ayaa noqotay mid aad loola yaabo sawirro iyo fiidiyowyo kaladuwan ayaa lagu galiyay shabakadaha bulshada. Masuuliyiintu waxay ku dadaalayaan inay ka saaraan meydadka xoolahan geedaha waxayna ka codsadeen deriska inaysan taaban, maadaama ay wataan cuduro lagu kala qaado dadka, sida raabiyada.\nHaddii tani aysan ku filnayn, bariga dalka waxaa laga dareemayaa mid ka mid ah mowjadihii dabka ee ugu xumaa taariikhda dhow, oo qatar ku ah ubaxyada iyo xayawaanka Australia.\nFiiro gaar ah: Si aan loo dhaawicin xasaasiyadda akhristaha, waxaa loo doortay in aan lagu darin sawirrada fiidmeerta dhimatay. Haddii ay dhacdo inaad rabto inaad daawato fiidiyoow, waad awoodi kartaa halkan guji.\nWadada buuxda ee maqaalka: Saadaasha Shabakadda » Dhacdooyinka saadaasha hawada » Mawjadaha kuleylka » Mawjad kulul oo kuleyl ah oo ku dhaceysa Australia ayaa dileysa fiidmeerta inta ay hurdaan\nWaxay umuuqataa in fiidmeerta Australiya ay la ildaran yihiin adkaanta kuleylka iyo isbedelka cimilada. Aadanaha, oo leh qaboojiye, wuxuu umuuqdaa inuusan rabin inuu ogaado xaqiiqada culeyska arrintaan. Sidaa darteed, tiro badan oo "beeniyayaal" ah oo isbeddelka cimilada ah ayaa maanta soo ifbaxay, kuwaas oo aan ku soo koobi karno noocyada soo socda:\n1.- Isbadalka cimilada majiro.\n2.- Is-beddelka Cimilada ayaa jira laakiin maahan mid bani'aadamku keeno.\n3.- Isbedelka cimilada ayaa jira laakiin iyagu waxay ku dhalinayaan ayagoo ku maareynaya cimilada anteenooyinka Haarp (aragtida shirqoolka)\n4.- Isbedelka Cimilada ayaa jira, waa mid aan dib looga noqon karin waxna ma qaban karno.\nNoocyada noocan oo kale ah "diidmada" waxay la yimaadaan hal fikrad, taasoo ah "fadhiisasho" iyo sugid sida fiidmeerta Ustaraaliya oo ku baaba'aya laan oo aan samayn karin wax ay kula dagaallanto kuleylka.\nMarka la eego dhammaan habdhaqan la'aantaas, waxaan leenahay fikir sax ah oo geesinimo leh, oo ku saleysan ficillada tallaabooyinka lala xiriirinayo xakamaynta qiiqa gaaska. Xiriirka ka dhexeeya gooladaha heerkulka kororka iyo xaddiga C02 la soo daayay maaddaama ay jiraan diiwaanno ayaa iska cad. Laakiin waqtigan xaadirka ah waxaa jira gees kale oo rajo leh oo nooceena ah iyo kuwo kale oo badan. Qaloocaani ma aha mid kale oo aan ahayn koritaanka tirada iyo hagaajinta waxqabadka tamarta la cusboonaysiin karo iyo gawaarida korantada. Haddii aan eegno qalooca horumarka ee ka dhacaya arrintan, u ekaanta ay la mid tahay kuwii hore, waxaan ogaaneynaa in nolosha maanta iyo badbaadada noocyadeena ay yihiin kuwa ugu weyn uguna wanaagsan "filin shaki leh." Uma maleynayo inaan u baahanahay inaan tago filimada, ama aan akhriyo buug, ama aan aado tiyaatarka. Xiisada sheekadan sheekadeedu aad bay iiga yaabisay.\nDadku waxay beddelaan cimilada 170 jeer ka dhakhso badan kuwa dabiiciga ah\nMidowga Yurub oo ay weheliyaan Shiinaha ayaa hoggaamin doona heshiiska Paris


Trump oo ku hanjabay inuu howlgelinayo milatari rabshadaha soo afjara | Xaysimo\nHome War Trump oo ku hanjabay inuu howlgelinayo milatari rabshadaha soo afjara\nTrump muxuu yiri?\nXoog mala adeegsan karaa?\nFalanqeynta wariyaha waqooyiga Mareykanka Anthony Zurcher\nLaga billaabo isniinta madaxweyne Trump waxaa soo fuulayey cadaadis ah inuu tallaabbo qaado si looga hortago xasiloonidarrada ka sii fideyso magaaloyinka waaweyn ee dalka Mareykanka.\nMadaxweynaha oo aqalka cad warbaahinta kula hadlayna wuxuu ka dhawaajiyey tallaabbo uu doonayo in la qaado.\nWuxuuna maamullada magaalooyinka iyo barasaabyada gobollada uga digay haddii ay tallaabbooyin adag oo ay ku xakameynayaan rabshadaha socda qaadi waayaan inuu ciidamada milatariga Mareykanka inuu gudaha dalka ka howl gelinayo.\nColumbia oo hoos taga dowladda federaalka madaxweynaha wuxuu madaxweynaha amar uu ku bixiyey in ciidama laga howl geliyo si mudaharaadayaasha xoog looga muquuniyo.\nBalse madaxweynaha kama uusan hadlin isbeddellada loo baahan yahay booliska dhibka dhacay sababta u ahayd iyo mudaharaadyada ka dhashay oo toddobaadki hore soo billowday.\nHalka uu madaxweynaha isku tilmaamay “madaxweynaha sharciga iyo kala dambeynta” taasoo la sheegay iney tilmaan u noqon karto xalka rabshadaha taagan wax looga qaban kara iney tahay xoog oo keli ah.\nMudaharadyada maxaa ka soo cusboonaaday?\nIn ka badan 75 magaalo ayey mudaharaadyada looga soo horjeedo dilka George Floyd ka socdaan. Waddooyinki maalma badan oo hawanayey xayiraadaha corornavirus awgii waxaa buux dhaafiyey mudaharaadyo tira badan oo garbaha isku haya.\nMudharaadayaasha ayaa markale mudaharaadyadooda xilli habeen ah dhigay, halka in ka badan 40 magaalo la kordhiyey bandowgi saarnaa.\nMudaharaadyada ka dhashay dilka George Floyd\nMuuqal laga soo duubay magaalada New York oo baraha bulshada lagu baahiyey ayaa muujinaya mudaharaadayaal kumannaan ah iyo qaarkood oo dukaanna boobaya.\nMudaharaadya kooban ayaa sida oo kale ka dhacay magaalooyinka Los Angeles iyo Oakland.\nAxaddi mudaharaadyada badankood oo si nabadgalyo ah ku billowday ayaa marki dambe iisu beddelay rabshado, halkaasi oo iska horimaad uu ku dhexmaray booliska iyo mudaharaadayaasha.